text:
Kameme FmKameme Fm News
Mwene ndemu ya Patel kumenya umuthi kana niekurekererio na bondi
Mwene ndemu ya Patel kumenya umuthi kana niekurekererio na bondi
Mwene ndemu ya Patel Perry Mansukul Kansagara, murugamiriri munene wa mihang’o mugunda-ini wa kahuwa wa Patel Coffee Estate Vinoj Kumar Jaya na murugamiriri wa ruhonge rwa maai kaunti-ini ya Naikuru Johnson Kamau Njuguna mekumenya kana nimekurekio na bondi umuthi, thutha wa kurara thero mwena wa Naivasha.
Uu ni thutha wa kuimwo bondi muthenya wa ira thutha wa kuregana na thitango mbere ya mucirithania Joseph Karanja.
Hamwe na mahitia maria mathitangitwo namo ni ma gucungiriria ikuu cia andu mirongo ina na mugwanja matekwenda, kwaga kuruta wira wao na njira igwete oro hamwe na kwaga guthondeka riboti igii ukinyaniru wa ndemu iria ikoragwo mwena ucio wa Solai kaunti-ini ya Naikuru.


c: text/html

text:
Kameme FmKameme Fm News
Spika Ken Lusaka gutetera itua ria bunge ya Senate ria gutabaniria ciikaro kaunti-ini ngurani
Speaker wa Senate Ken Lusaka niateteire itua ria bunge ya Senate gukorwo igitabaniria ciikaro ciayo kaunti-ini ngurani, akiuga gwika uguo nigugutuma Akenya mataukwo ni wira wa bunge iyo.
Akiaria ari kaunti-ini ya Uasin Gishu kuria magakorwo makiambiriria ciikaro muthenya wa ruciu, Lusaka augite kaunti iria cirigiciirie Uasin Gishu nicigukorwo cikigunika na kugia na ciikaro na kamiti itiganite niguo gwetha ihonia cia mathiina maria macigumiire, na oho atongoria a kaunti icio makorwo magicokia ciuria itiganite ciigie mahuthiro ma mbeca cia muingi.

robotstxt: allowed

filter: keep


text:
Kameme FmKameme Fm News
Murigitani wa gikiro kia nurse kuhurwo rithathi ni murwaru
Borithi nimahingirite murwaru umwe magitabania uthuthuria agikuruhanio na kuhura rithathi murigitani wa gikiro kia nurse thibitari-ini ya Chiromo Lane Medical Centre guku Nairobi.
Kurerikana mundurume ucio uria uri na maruwa ma mucinga arathiite thibitari iyo kurigitwo, riria mucinga wake urarathukirie rithathi kimahitia na kuraga murigitani.
Munene wa borithi mwena wa Gigiri Vitalis Otieno augite mundurume ucio uria urekinyitie thibitari akionekaga ta arari muriu, ekuhingirwo nginyagia utuiria ukinye muthia.
Utuiria wa kiambiriria uronania kwahoteka mundurume ucio nikuo ataraigite mucinga wake na wuigiririki onagutuika utuiria makiria no urathie nambere.


text:
Kameme FmKameme Fm News
Ngwataniro ya NASA gukinyiriria ati thirikari iri na mubango wa kuhithira mbiraru kwagagia andu hindi ya githurano
Ngwataniro ya NASA riu irauga thirikari iri na mubango wa kuhuthira mbiraru kwagagia andu hindi ya wuikia wa kura. Mwandiki munene wa kiama kia ODM Agnes Zani arauga mari na wuira mukinyaniru wa kuonanaia njama iyo na makiria kuria ngwataniro iyo inyitagwo mbaru makiria. Zani arauga thirikari ni irenda gukahuthira mbiraru urangiri-ini wa hindi ya githurano, na no muhaka President etie rutha kuuma bunge ta uria gatiba itariirie.


text:
Kameme FmKameme Fm News
Igoti ikaru kuuga githurano gia tareki 26 mweri wa ikumi nigiakinyaniirie ikiro cia kiwatho na gatiba
Githurano gia tariki 26 mweri wa Ikumi, nigiakinyaniirie ikiro cia kiwatho na gatiba. Uguo ni kuringana na itua riria riarekererio ni acirithania a igoti ria Supreme makiuga gutiri mukenya wagiririo ni guikia kura, na mitaratara yothe igii githurano niyarumiriirwo ni kamiti ya IEBC.
Mucirithania munene David Maraga augite nginyagia honge cia thirikari niciarutire wira wacio.
Ihinda-ini o riu Maraga augite kwaaga kwiyumiria kwa aikia aingi a kura, gutingicungiriria guteyanirio gwa githurano, amu ithurano nyingi cia gucokerwo itikoragwo na aikia aingi.
Oho igoti riu niriugire gutiari na bata wa gutabania ithurano njeru cia wamurani, amu aria mahuranagira giturwa kiu, nimarikitie kwamurwo mweri-ini wa Gatano mwaka uyu.
Ciigii kwiyeheria kwa mutongoria wa NASA Raila Odinga igoti niriugire Raila aabatie kwiyeheria, thiku 3 thutha wa ithurano cia wamurani, indi ni kihooto giake kwiyeheria angikorwo ndendaga gukorwo githurano-ini kiu.
Acirithania acio nimareganire na uhoro ati nimaguoyohirio ni miario ya mutongoria wa bururi thutha wa guteyaniria githurano gia tariki 8, na oho makauga kwaaga gutabanio kwa ithurano kaunti-ini 4 cia Nyanza, gutiacungiriirio ni thirikari kana kamiti ya IEBC.


text:
Mutongoria wa bururi Uhuru Kenyatta niaragiire na miario na Prince William kuuma bururi Wa Ngeretha uria ni umwe wa ciana kuuma utongoria wa Queen Elizabeth.
Miario ino iria muno irarongoreirio kugacirithia maria maturigiciirie na guthaitira nyamu cia githaka iratabaniirio thingira-ini wa iregi kuria Prince William araumagaritio ni barothi wa bururi wa ngeretha guku bururini Nic Hailey.
Prince William akoragwo ari murugamiriri wa gikundi kimwe kiria gikoragwo gigiteithiriria hari kuhurana na uguimi thiini wa gitaro kia Afrika o undumwe na guthaitira nyamu cia githaka.
Iceera riake guku bururi-ini riukite thiku nini tu mbere ya kigomano gia kuhurana na uguimi wa nyamu cia githaka kiria kihaririirio mucii-ini wa London mweri-ini uyu turi.


text:
Kameme FmKameme Fm News
Nyina wa muiritu uria urahobanirio ni mutino wa ndege Nakuru kuringika na gukoma thibitari
Nyina wa muritu uria urahobanirio ni mutino wa ndege iria iraguire iria-ini ria Nakuru hamwe na andu angi ana, riu akomete thibitari akirigitwo thutha wa kuringika.
Kurerikana nyina wa Veronica Muthoni araringikire thutha wa kwamukira riboti ya mutino wa mwana wake uria niwe mukuru.
Veronicah Muthoni ni wa ukuru wa miaka 22 kuma ituura-ini ria Kambatini, na ararutaga wira tauni-ini ya Nakuru.
Angi marahobanirio mutino-ini ucio ni mutwarithia wa ndege iyo Apollo Malowa, Sam Gitau, Anthony Kipkoskei na John Mapozi.
Mihang’o ya gwethana na miiri ya othe atano niyambire gutirihwo thutha wa gutuka, na itanyitwo gucokereria muthenya wa ruciu ruci-ini. Mabati mamwe na ndege iyo nimarutirwo maai-ini.


text:
Kameme FmKameme Fm News
Kanjũ ya ataramu bũrũri-inĩ kwambĩka mĩario ya kũnyitithania ndũrĩrĩ ciothe
Thutha wa mbutu ya National Resistance Movement NRM kuria arumiriri ao kugomera kambuni itiganite, kanju ya ataramu guku bururi-ini niyo Council of Professional of Kenya niyambikite miario ya kurehe urumwe na kunyitithania nduriri mwanya mwanya kaunti-ini ciothe.
Akiaria hindi ya kiungano kiria gikurongoreirie gicigo kia Nyanza muikariri giti wa kanju iyo Ababu Namwamba augite mutaratara ucio niuguteithiriria hari kuhukia mathina matiganite makiria mbeu njithi.


text:
Kameme FmKameme Fm News
Mwiritu umwe aramukira urigitani thutha wa kunyua chai ari cukuru uria urekuirwo gukorwo wina thumu
Mwiritu umwe aramukira urigitani thutha wa kunyua chai ari cukuru uria urekuirwo gukorwo wina thumu
Mwiritu wa kirathi gia form three cukuru wa secondary wa Tuamini Olkalou aramukira urigitani thibitari-ini ya JM Olkalou thutha wa kunyua chai ari cukuru uria urekuirwo gukorwo wina thumu kana ndawa.
Kuringa na murutwo ucio Mary Wanjiku augite akoretwo akihitania mahinda kwa mahinda na arutwo aria mathomaga nake, agikuirwo niwe uheyanaga uhoro kuri murutani munene, maundu maria arutwo marabanga.
Wanjiku aigite araiguire mwiri worwo ni hinya kuria ainukire na chai ucio mucii kuona murutani munene na munini wake matiari cukuru mathaa-ini macio ma hwa-ini..
Nake Nyina wa mwiritu ucio Penninah Muthoni augite mwana wake akinyire mucii oritwo ni hinya na thutha wa kumutwara thibitari niguo aronekanire ni chai wina thumu aranywite , akienda utwiria ukorwo ugikuo niguo kumenya ni arutwo ariku marendaga kumuninira mwana.
Kurerikana gikundi gia imaramari cukuru-ini ucio kiraiita magaidi,kuria nyina wa mwana oritie thirikari nene ingirire kihooto kioneke


text:
Kameme FmKameme Fm News
Akenya 4 aria mararekereirio kuuma njera bururi-ini wa Sudan ya muhuro gucokeria president ngatho
Akenya 4 aria mararekereirio kuuma njera bururi-ini wa Sudan ya muhuro nimacokeirie mutongoria wa bururi na maabithaa a thirikari ngatho, niundu wa makinya maria maratacukirie gutigirira nimacoka guku bururi-ini.
Ana aya maugite marari na ihinda iritu njera-ini icio na tiga ni mutongoria wa bururi matingirahotire kuma bururii-ni ucio.
Mwandiki mukaru ministry-ini ya maundu ma nanja wa bururi Dr Monicah Juma uria uratongoretie maabithaa a thirikari kugira akenya acio nioritie akenya aria mari nja ya bururi na aria maratanya guthii nja ya bururi gukorwo mari maitho matigekuruhanagie na wikinai riria mari mabururi-ini ma nanja.
Oho Juma nioritie akenya kwamba guthuthuria na kinyi kambuni iria iramatwara nja ya bururi na kambuni iria marathii kwandikwo mawira.


text:
Kameme FmKameme Fm News
Muigana wa ohwo njera-ini itiganite kuongerereka na njira nene guku bururi-ini
Munini wa mucirithania munene Philomena Mwilu augite ati njera nyingi guku bururi-ini ciri na ohwo aingi makiria ma uria ciagiriire.
Akiaria ari mwena wa Naikuru Mwilu augire ati muigana wa ohwo wambatirite kuuma ohwo ngiri mirongo itatu nginyagia ohwo ngiri mirongo itano, undu uria uracungiriria ohwo kwaga kwamukira motungata mega ma ugima wa mwiri oro hamwe na irio cia kuigana.Oho ningi Mwilu niaugite ruhonge rwa ucirithania rutikoretwo rugithukirwo kigina gia kuigana gutangikira namba nene ya ohwo aria mari njera-ini.


text:
Kameme FmKameme Fm News
Andũ 2 gũkua na angĩ matiramenyeka kũrĩa marĩ thutha wa ndũrĩrĩ igĩrĩ gũũkanĩrĩra Isiolo
Andu eri nimakuite na angi ana matiramenyekana kuria mari thutha wa nduriri igiri cia uriithia wa mahiu kwambikana mbaara kaunti-ini ya Isiolo utuku wa gukia umuthi. Undu uyu niucungiriirie wagagu matuura-ini ma Lotik, Alamach, Ngemara na mangi kuria andu mambitie gwithara na mihang’o ya mathomo igatharara thukuru-ini ithathatu.
Mumbunge wa Isiolo North Hassan Oda augite aikari marekuira andu acio ana morite marathereririo ni ruui rwa Ewaso Ng’iro, amu maretharire marorete na rũũi-inĩ ruria ruihurite. Mbutu cia ugitiri nicitumitwo mwena ucio kugacirithia ugitiri.


text:
Meru FmMeru fm news
Mibango ya waamba bwa igerio cia KCSE na KCPE kumurikwa
Ntuku ya jumanne ntariki 30 cia mweri juju nirio kigerio kia Kenya Certificate of Primary Education (KCPE) gikambiriria ondii nakio kia Kenya Certificate of Secondary Education (KCSE) kirigiritwe kwambiriria gatagati ka ntariki 2 na 28 cia mweri twitite.
Kagitene gaka aritwa nibethagirwa bari makini muno kumenya kana kethirwa kwina kiria betaga “ruui” kana igerio bia waamba iria ciumba kubatethia bakeruka.
Nayo Kanju ya magerio Knec gwetukiira mukariri giti wayo George Magoha niritite nkanukia indito kiri aciari baria bethiritwe bakigurira aana bao magerio jaja ja urongo.
Minister wa kithomo Amina Mohamed nawe ariuga aritwa baria bakagwatikana na thimu cia njara cukuru batitikirua kuthithia kigerio na aciari nabo batitikirua kuriungira aana bao macukuru kuuma thaa iji mwanka barikie kigerio.
Mwandiki nteto wetu Maxwell Kamunuasi nagutumenyithia nkuruki.


text:
Kameme FmKameme Fm News
Andiki a mohoro gutharikirwo ni nyanake giikaro-ini kinene gia kiama kia Wiper,Nairobi
Thutha wa ngwataniro ya NASA guthondeka gikundi kia uregani,National Resistance Movement (NRM), kuronekana ta gikundi kiu ta kiambiirie kunyarira bururi. Uu ni thutha wa andiki a mohoro maigana una kuhonoka gikuu ciarera thutha wa nyanake cia NASA kumatharikira riria magwetereire ndumiriri ya Raila Odinga giikaroini kinene kia Wiper guuku Nairobi. Mwandiki umwe wa mohoro wa NTV Jane Gatwiri, na Francis Gachuri wa Royal Media, ni amwe a aria matharikiirwo. Undu uyu niucungiriirie ndeng’eranio kuri andiki a mohoro, magitigira kunyarirwo ni nyanake icio cia NASA.
Ministry ya ukinyaniria wa mohoro o undu umwe na kiama kia athurimi a mohoro nimakumithitie tharikira ino na kuuga uthuthuria ni ugutabanio niguo aria makunyitikana moerwo ikinya ria kiwatho.


text:
Kameme FmKameme Fm NewsKameme News
President Uhuru Kenyatta gucemania na atongoria a Western kumurika urimi wa igwa
Mutongoria wa bururi Uhuru Kenyatta niaracemanirie na atongoria kuuma gitaro-ini kia Western, kumurika uria arimi a igwa mangiteithika makiria, ihinda-ini riri iganda nyingi cia cukari cikobobanite.
Akiaria thingira-ini wa iregi, president niaroririe atongoria acio a Western maikare thi, mathondeke mubango na mutaratara mwega uria ukurutithio wira, niguo mbeca cia thirikari itikoorire thi.
Oho niaugite mbere ya atongoria acio kuruta riboti yao, arimi nimeguteithiririo uria manginengerwo kigina kiao, na mbeca iria matari maarihwo.


text:
Kameme FmKameme Fm News
Ikundi cia kidini kuuria IEBC icabithie maritwa ma aikia kura niguo mathorimwo ni muingi
Ikundi cia kindini guku bururi-ini nicionanitie kwaga kuiganira na haria mehariria ma githurano kinene makinyite riri tutigitie thiku 25 gitabanitio.
Matongoretio ni mwandiki munene wa kanju ya makanitha bururini NCCK Canon Peter Karanja, moritie kamiti ya ithurano IEBC gucabithia maritwa ma aikia kura niguo mathurimwo ni muingi.
Ningi atongoria aya a ndini ngurani nimoritie ateti a ikiro ciothe gwithema kuingirira ruhonge rwa magoti, amu niruo rugacoka gutuithania maciira maria makeyumiria thutha wa githurano kinene.
Ihinda-ini oriu Karanja augite nimarekuira ateti amwe nio maracogera wagagu bururi-ini niguo guthamia muingi uria marona ndukamanyita mbaru githurano-ini.


text:
Kameme FmKameme Fm News
Mwaria wa thirikari Erick Kiraithe kuruta mukaana mururu kuri aruti wira a muingi
Mwaria wa thirikari Erick Kiraithe niarutite mukaana kuri aria magondere wira-ini wao barabara-ini, uu ni kumaana na mitino miingi iria ithiete na mbere kuongerereka na mioyo miingi kuura.
Kiraithe augite ruhonge rwa kuramata wuigiririku wa barabara nirwo NTSA nimekurutithania wira hamwe na kamiti ya kuhuruna na ngukumio EACC gutigirira borithi aria moyaga mahaki barabara-ini na kwaga kuruta wira wao na njira nginyaniru nimatacukirio makinya marumu ma kiwatho.
Ihinda-ini oro riu Kiraithe niauritite mukaana kuri aruti wira a honge itigatnite cia thirikari na kuuga nonginya makorwo na wuigiririku mawira-ini mao.


text:
Kameme FmKameme Fm News
Kiama kia arutani gia KUPPET kuuga gitikunyita itemi mugomo-ini uria wititio ni Sossion
Kiama kia arutani gia KUPPET kiugite gitikunyita itemi mugomo-ini uria wititio ni mwandiki munene wa kiama kia arutani kia KNUT Wilson Sossion. Mwandiki munene wa kiama gia KUPPET kaunti-ini ya Laikipia Ndung’u wa Wangenye arauga matiihaririirie kuhotomia mihang’o ya mathomo mahinda-ini maya na makiria riri arutwo makirie gwika igeranio cia gibururi.
Ihinda-ini oro riu niagiire kiene riendekithia ria thirikari ya kaunti ya Laikipia ria kwandikithia cukuru njeru 66 akiuga thirikari iyo ibatie kugacirithia ikiro cia macukuru maria mari kaunti-ini iyo ithenya-ini ria gwicurania uhoro wiigie kwandikithia cukuru ingi.


text:
Kameme FmKameme Fm NewsKameme News
Aikari a Kayole gwikua gikundi gikirire mukaana kia Mungiki nikiambiriirie gucoka thitenji-ini cia matatu
Andu a nyumba ya muruti wira wa matatu uria wiriga kuragwo ni mbatuni ya nyanake mwena wa Kayole, nimoritie minista wa ugitiri wa bururi Fred Matiang’i kuingirira uhaguku wa ugitiri mwena ucio.
Makiaria na andiki aitu a mohoro maugite kurekuirwo gikundi gikirire mukaana kia Mungiki nikiambitie gucokia miiri thitenjini cia matatu. Evans Kimani Mwangi uria urari muruti wira wa Forward Traveller Sacco oragirwo muthenya barigici undu uria utigite andu a nyumba yake na kigagayo.
Peter Mwangi ni umwe wa aria meyoneire ngero iyo na onake akihonoka ciarera kuria riu arahonia nguraro thutha wa gutharikirwo ni nyanake icio


text:
Kameme FmKameme Fm NewsKameme News
Igoti inene kuuga ni mugaru wa watho kuhingira arwaru thibitari maremererwo kuriha mbeca
Arwaru aria mahingiriirwo thibitari niundu wa kwaga mbeca riu no mahumuke thutha wa igoti inene kuuga ni mugaru wa watho kumahingira.
Agikinyaniria itua riri mucirithania Wilfrida Okwany augire gutiri watho ugite murwarwu oo wothe akahingirwo niundu wa kwaga mbeca. Oho niaugite ona gutuika ni kihoto gia thibitari gwitia marihi kuhingira murwaru ti imwe ya njira iria thibitari ibatii kuhuthira.


text:
Kameme FmKameme Fm News
President kuhithuria niakoretwo akihurirwo thimu arugamie umomori wa manyumba
Mutongoria wa bururi Uhuru Kenyatta niahithuritie ati niarahuragirwo thimu ni andu amwe makienda arugamie umomori wa nyumba iria ciakitwo matomboya-ini na cieheri-ini ria barabara. Akiiruma kini ati nonginya umomomori ucio uthii nambere, President auga nioritwo ni arata aingi niundu wa kwaga kumagitira, na aria uguo ndagika nini hetuku kanitha-ini wa Faith Evangelistic Ministry mwena wa Karen guku Nairobi.
President ningi niakinyiriria kuga no mbaara ya inyitithitio thing’a ya ngukumio ndiguthingitha ona hanini.
Mwena-ini wake munini wa mutongoria wa bururi William Ruto atugiria mutungatiri Teresiah Wairimu niundu wa gukorwo muharini wa mbere kuhoera bururi uyu.


text:
Kameme FmKameme Fm NewsKameme News
Minista John Munyes guthingata aikari a kaunti ya Kakamega manyite thirikari nene mbaru
Minista wa wenji wa mahiga ma goro John Munyes niathingatite aikari a kaunti ya Kakamega manyite mbaru thirikari nene na ya kaunti iyo oro hamwe na onjoria aria mena itanya ria kwambiriria kiganda gia gutheria thahabu kaunti-ini iyo.
Munyes augite aikari a akunti iyo nimatanyitwo kugunika na njira nene wona kiganda kiu kiarugurio na kwambiriria kuruta wira.
Miario yake ni inyititwo mbaru ni ngavana wa kaunti iyo ya Kakamega Wycliffe Oparanya, akiuga thirikari yake ni ikuheana acre ithano cia mugunda niguo kuhotithia waki ucio. Maritie uguo hindi ya kigomano kiria kirehete hamwe anyiti itemi ruhonge-ini rwa wenji wa mahiga ma ngoro kaunti-ini iyo ya Kakamega.


text:
Kameme FmKameme Fm NewsKameme News
DP Ruto guthingatwo ndakanaheane title cia migunda hindi ya icera riake Mwea
Aikari a ward cia Mwea na Makima mwena wa Mbeere South nimathingatite munini wa mutongoria wa bururi William Ruto ndakae gukaheyana title 7,100 cia migunda ya mwena ucio hindi ya icera riake ria muthi wa jumatatu kiumia giukite.
Moritie Ruto ndagetikire gugaterebwo ni ateti amwe mwena ucio, makiuga kuri na ndugamano itiganite ciigie mugunda iyo iria irabatara kwamba guteithuranwo.
Nimaugite kuri na akuru aingi matari maheywo title ciao kwa ihinda ria miaka 40 mwena ucio, na uguo matigwitikira kwirorera magitunyukithio kihoto kiao.


text:
Kameme FmKameme Fm NewsKameme News
Mwandiki wa mohoro Jackie Maribe na Joseph Irungu gukinyio igoti-ini
Mwandiki wa mohoro Jackie Maribe na mwendwa wake Joseph Irungu nimakinyirio igoti-ini umuthi thiku imwe tu thutha wa mutongoria wa thitango cia muingi noordin hajji gwathana eeri acio mathitanguo na gikuu kia monica kimani.
Eeri acio mari igoti-ini kahinda-ini gaka metereire gwitika thutha wa hajji kuuga meena uira mukinyaniru wa gukuruhania eeri acio na gikuu kia monica mweri ucio urathirire. Monica uria ni wa ukuru wa miaka 28 akoriruo uragituo gwake nyumba mwena wa kilimani na mwiri wake utari mutwe gukoruo bafu.


text:
Ministry ya githomo niyugite niirehaririria gutwarithia mutaratara mweru wa mathomo kuri kirathi gia kana thukuru-ini cia muthingi itanyihiire 350 na iria ikoretwo ciri imwe cia iria ikoretwo ikigerio na mutaratara uyu mweru wa wamathomo.
Itacukia riri ni kuumana na maumirira mega maria monekanite kuuma riria mutaratara uyu mweru wambiriirio thukuru-ini imwe.
Ministry ya githomo itanyite gukinyiria mwaka wa 2026 mutaratara uyu mweru ukorwo niguo uratumika guku bururi-ini nuguo kunina mutaratara wa 8-4-4 uria uriho kwa ihinda riri.
Wangui wa Muiruri ari na riboti ino makiria.


text:
Kameme FmKameme Fm News
Mutongoria wa bururi kumatha kura kaunti-ini ya Kwale umuthi
Mutongoria wa bururi Uhuru Kenyatta aratongoria aruna ake kiama-ini kia Jubilee kaunti-ini ya Kwale gucemania na aikia a kura. Atongoria aya makoretwo mwena wa gicua-ini kuria maroria muingi umanyite mbaru mwerekera-ini wa guthurwo itiina ringi ria utongoria. Muthenya wa ira president niararutire mukaana kuri imaramarai iria ikoretwo cikiagagia thayu wa muingi akiuga itikuheo kanya.
Nayo ngwataniro ya NASA umuthi marathie mwena wa Western nakio gikundi kingi kihure kambe mwena wa kibira. NASA yugite githurano-ini giukite niguo mari na mweke mwega wa gutongoria bururi uyu.


text:
Kameme FmKameme Fm News
Kiama kia ene matatu kuruguria ndundu ya andu aria megutigirira gutira na muhatikano Nairobi
Kiama kia ene matatu nikiruguritie ndundu ya aruti aa wira aa sacco itiganite aria megutigirira gutiri muhatikano wa ngari cia muingi gatagati ka mucii-ini munene wa Nairobi.
Muikariri giti wa kiama giki Simon Kimtai augite mutaratara uyu ni umwe wa iria ene matatu mambikite thutha wa ngavana wa Nairobi Mike Mbuvi Sonko kuheana ihinda ria thiku mirongo itatu kuri ngari cia muingi guthingatithia ugiririki barabara-ini cia tauni ya Nairobi, kwaga uguo ngari icio cieherio gatagati-ini ka Nairobi.
Naruo ruhonge rwa borithi cia traffic gicigo-ini kia Nairobi nirutugiritie itacukia riri ria kueheria muhatikano barabara-ini cia Nairobi.


text:
Kameme FmKameme Fm News
Maabithaa a ugitiri gutugirio ni kuhota kuhonokia mutumia uranyititwo migwate ni ekinai mwena wa Irewa, Kiharu
Mubunge wa Kiharu Ndindi Nyoro niatugiritie mabithaa a ugitiri niundu wa uria marahotire kuhonokia mutumia uria uranyititwo migwate ni ekinai mwena wa Irewa kuu Kiharu. Ndindi oritie aikari othe guthii nambere kunyitanira na mbutu cia ugitiri kuhukia ciiko o ciothe cia wikinai mwena ucio niguo kugaciria uthii wa nambere.
Akiaria thukuru-ini wa Kiumu primary hindi ya kurekereria cheki cia bursary kuri arutwo 5000 cia muigana wa ciringi mirioni 25, Ndindi ningi nioritie arutwo a thekondari gwithema ciiko cia ucini wa mathukuru.


text:
Kameme FmKameme Fm News
President Uhuru Kenyatta kuuria kanju ya mangavana kunyitanira hari uthii nambere
Mutongoria wa bururi Uhuru Kenyatta nioritie kanju ya mangavana kunyitanira hari kuhingia uthii wa nambere mitaratara-ini ya utamburukia wa mahinya.
Akiria ari kaunti-ini ya Kwale hindi ya kiungano kia mbere na mangavana eru aa kanju iyo itina-ini ria keri ria utongoria wake, president Uhuru niagute gaka ni kanya gakurongoreria maundu maria mahingitie uthii wa nambere kaunti-ini itiganite, na oho guthagathaga mitaratara ya kurunga maria matanakinyanira ihinda-ini ria miaka itano mihituku.
Ihinda-ini oriu muikariri giti wa kanju ya mangavana Josphat Nanok niatugiritie ngavana aria macaguritwo kuingira thiinii wa kanju iyo akiuga utaramu wao niukugacirithia itiina ria keri ria utamburukia wa mahinya.


text:
Original Lyrics Here
(Sung in Gikuyu (Kikuyu))
Muturire uyu ni muritu ma Ngai baba
tondu kuri maundu meri itahotanagiria
gukenia Ngai na gukenia andu ndihotaga
na niguo andu meendire gukenio gukira Ngai
Chorus
korwo gwika wendo waku kwirutagwo ta ikinya
ingiraraga ngiiruta ikinya ndikanahitie
no ni kugia ndugu nawe na guguthingata
kaba ndugu yaku ngai ni iri na uumithio
ndanageria gwika wega na guthinga muno
nigetha ngenie Ngai na tuiguithanie na andu
matikenagio noguo moigaga ndi mwitei
ti itheru gukenia Ngai tikuo Gukenia andu
na ti itheru gutire ukenagia Ngai na andu
Yusufu onire kioneki akiira ariu a nyina
mamumenire na makimutuara thuguriine
nake ngai tondu maari ndugu akihingia kioneki
na tondu wa kwaga gwika uria mundu endaga
nigutumite ngie ndugu nene na munyumbi
na tondu………………………………………..?
nguria korwo ndatwika mwihia uunginjika atia


text:
Kameme FmKameme Fm NewsKameme News
Regional Commissioner wa Central Wilson Njega kuhe mukaana ikundi cia wikinaai
Regional Commissioner wa gitaru gia Central Wilson Njega niaheete mukaana ikundi cia wikinaai iria cireeyumba gitaru-ini giki, akiuga thirikari niiramurika ikundi icio.
Akiaria mucemanio-ini wa baraza mwena wa Makongeni Thika, Njega niaugite thirikari ndigwitikira nyanake imwe iria ciregete kuruta wira, na riu cirongoreirie kwaagagia muingi kundu gutiganite Central.
Oho Njega nioritie aciari mataare ciana ciao, iguru wiigii gwikuruhania na ikundi icio, akiuga uria uteguthomithio ni muciari nieguthomithio ni thi.


text:
Mutongoria wa thitanago cia muingi Noordin Naji niendekithitie guthondekwo giikaro kia acirithania atatu aria meguthikiriria ciira wa munini wa mucirithania munene Philomena Mwilu.
Handu-ini hake Mwilu arenda ciira uyu uria umugumiire agikuruhanio na ungumania uthikiririo igoti-ini ria maundu megii guthararia utonga wa bururi no ti igoti-ini ria wikinaai..
Haji aikitie ihoya riri kuri mucirithania munene David Maraga, thutha wa ciira uyu gucokereria igoti-ini inene guku Nairobi kuria mucirithania Chacha Mwita atiririe itua ria igoti ihoya-ini riri nginyagia tariki17 mweri uyu.
Mwaura wa Gunya na riboti makiria.


text:
Kameme FmKameme Fm News
Mwikuirwo wa gutheca andu na tuhiu mwena wa Muchatha, Banana guikio ngono
Borithi mwena wa Muchatha, Banana nimaikirie ngono mwikuirwo umwe nguthi, uria ukoretwo agitheca andu na kahiu kuria andu 5 makuiite na andu anga marahonia nguraro thibitari-ini ngurani. Akiaria hindi ya mathiko ma Edward Ndung’u uria watharikiirwo na agithecangwo githuri, mumbunge wa Kiambaa Paul Koinange niaugite njuragano icio ciri na kiga na nikio thirikari iramurika uhoro ucio na kinyi makiria. Hau kabere munini wa kaunti Commissioner wa gicigo kiu, niekirire mukonde ati nimarethana na miitu ingi makiria.


text:
Itua ria mucirithania Jessie Lesiit wa igoti inene guku Nairobi gutuira gikuu Ruth Kamande uria urathitangitwo na mahitia ma kuraga mwanake mari ndugu rituthurite ndereti njeru tunua-ini twa akenya , guku aingi magithii nambere kwiyuria gitumi gia kioho giki guthii nambere gutuanirwo ona gutuika gutiri mundu uri wanyongwo kwa makiria wa miaka 30 mihituku.
Mwandiki witu Mwaura wa Gunya niaratucokia matuku na thutha nginya riria kioho giki kiarutithirio wira ihinda ria ria muico, na gututhathaurira uria thabari ikoretwo ihana nginya gukinyiria gwa kioho giki gukorwo giteanirio guku bururi-ini.


text:
Kameme FmKameme Fm News
Mirurungano ya kiama kia UASU gutanywo kwinjiriria umuthi
Kiama kia arutani a ma-university kia UASU kiugite nigigutabania mururungano muthenya wa umuthi (Wed) guku mucii wa Nairobi. Mwandiki munene wa kiama kiu Constantine Wesonga augite marikoragwo na mururungano ucio o kiumia muthenya wa gatatu.
Nioritie arutani umuthi meekire nguo ciao cia githomo na oho akoria gikundi kingi o giothe gitigakorwo gigitabania mirurungano muthenya wa gatatu amu nio marikoragwo magitabania mururungano wao kinya wabici cia ministry ya githomo, bunge ya kibururi na ya senate nginya mateta mao maiguo .


text:
Kameme FmKameme Fm News
Bururi wa China kuhitukia watho kwendekithia President Xi Jinping gwathana nginyagia agakua
Bururi wa china ni uhitukitie watho uria wendekithitie mutongoria wa bururi ucio Xi Jin Ping athane nginyagia gukua gwake.
Mogaruruku maya ma gigatiba mahitukitio ni mbunge ya bururi ucio, haria no ajumbe 2 tu mareganire na watho ucio, nao angi 3 mang’athirie guikia kura riri ajumbe 2,959 maikirie kura ya kunyita watho ucio mbaru.
Mbere ya gucenjio kwa watho ucio president aragiriire gwathana kwa ihinda ria tamu igiri tu.


text:
Kwiragwo mwendi kagwaci gatungu nikwenjera, ngithathaura niati ungienda kindu kiega nonginya urihire thogora wakio.
Na uge uyu ngauringithania na Catherine Wanjiru uria thutha wa aciari ake kwaga mbeca cia kumuthomithia kioneki giake gia gucoka thukuru na kurikia mathomo make ni gikinyaniire thutha wa njata yake ya mathomo guthima mwaka-ini wa 1998, miaka 16 mihituku.
Wanjiru ni mutumia na nyina wa ciana ithatu, iria riria iri mabuku-ini o nake akoragwo hamwe nao, ti akimateithia wira-ini wao no niagithoma giake niamu o nake ni murutwo wa kirathi kia form 4 na uria wetereire gwika kigeranio gia KCSE mweri turorete.


text:
Kameme FmKameme Fm News
Mundurume umwe kuuragwo kurumirira ngucanio ya ciringi 100
Mundurume umwe wa ukuru wa miaka 40 kuuma gicagi kia Ndashata Kapcholola mwena wa Elburgon, ni aroragirwo ni mundurume ungi wa ukuru wa miaka 20 kurumirira ngucanio ya ciringi 100.
Kuratuika mwikuirwo ucio uria urethaite na matharaita matiganite arahithukiire muthuri ucio na aramutihia uuru muno mutwe na macungiriro arakua hau hau.
Agikiira uhoro ucio mukonde cibu wa mwena ucio Kenneth Rotich augite ucio uroragirwo niwe urari na thiri wa ciringi 100 na kwaiya gukorwo aroragirwo thutha wa kwaga kuriha thiri ucio. Oho ni augite mwikuirwo ucio ni arahotire gwithara thutha wa gutabania ngero iyo ona gutuika ni arethanwo nake ni maabitha a borithi.
Mwiri wa Jackson Chemosi uratwarirwo mocari-ini ya Elburgon utanyitwo guthinjwo mutwe ni guo urutwo migwi.


text:
Kameme FmKameme Fm NewsKameme News
Ngavana Mwangi wa Iria kwagira kiene mukana wa Ngavana Sonko wigii maai ma Ndaka-ini
Ngavana wa Muranga Mwangi wa Iria, niagiire kiene mukana uria eriga kuheo ni Ngavana wa Nairobi Mike Sonko, kuria Sonko oritie Wairia atigane na uhoro wa maai ma Ndaka-ini, kwaga uguo amomorerwo nyumba yake iria ii guku Nairobi.
Wa-iria ekwaragia mwena wa Ndaka-ini Gatanga hindi ya kigomano gia kuoya mawoni ma muingi, maria megucoka mukuruhanio ni mbunge ya Muranga hari guthondeka watho wa maai, na kana kaunti ya Muranga niyagiriire kwamukagira kigina kia maai maria marauma kuu, hamwe na gwikirira muingi wa Murang’a maai.


text:
Kameme FmKameme Fm News
Thibitari ya Nairobi ya atumia gwathwo irihe kaana kamwe ciringi milioni 54 nigugatiganiria riria gaciaragwo
Igoti inene niriathite thibitari ya Nairobi ya atumia kuriha kaana kamwe ciringi milioni mirongo itano na inya niundu wa gugatiganiria riria gaciaragwo.
Mucirithania Mbogori Musanga ningi niathire thibitari iyo irihe nyina wa mwana ucio ciringi ngiri magana manana niundu wa ruuwo na gitangiko kiria agereire akigia mwana.
Kaana kau ni ka ukuru wa miaka ikumi na umwe na ni kagumiirwo ni murimu wa Ceribral Palsy na gatuire wheel chair-ini.


text:
Kameme FmKameme Fm NewsKameme News
Atongoria kuuma Meru na Tharaka Nithi kwendekithia ugaruruku wa gatiba utabanio
Atongoria kuuma Meru na Tharaka Nithi nimendekithitie gutabanio kwa ugaruruku wa gatiba kweheria iturwa imwe na kamiti imwe cia gigatiba niguo kunyihiria bururi ngarama ya micaara, iria makuruhanitie na kuhaica kwa magoti bururi-ini.
Munini wa spika wa senate Prof Kithure Kindiki augite iturwa imwe irahuthira kigina tuhu na oho akoria thirikari guthinga mieke ya ngukumio kuri indo cia muingi.
Mwena-ini wake mumbunge wa Imenti North Rahim Dawood niacakaite ngarama nene iria iragathikiirwo muhuthiri wa maguta ma tawa kugerera igoti ria VAT.
Uuge wake ukanyitwo mbaru ni murugamiriri wa atumia kuuma kaunti ya Tharaka Nithi Beatrice Nkatha.


text:
Kameme FmKameme Fm News
Mathikuota kuuma Njabini gutabania mururungano thutha wa mugunda uria maikaraga gwitahirwo ni gitonga
Makiria ma mathikuota 400 kuuma Njabini,Kinangop marenda gutabania mururungano thutha wa mugunda uria maikaraga wa makiria ma acre 100 gwitahirwo ni gitonga kimwe.
Mathikuota acio marauga maingirire mugunda-ini ucio 1963 na matiui mucii ungi tiga mugunda-ini ucio, na mangirwo maumire barabara matiu kuuria mangirora.
Riu ni makaire thirikari nene na thirikari ya kaunti ya Nyandarua ciitikire guthikiriria makaya maao.


text:
Kameme FmKameme Fm News
Andu 4 aria makuire mutino-ini wa ndemu ya Solai guthikwo
Andu 4 aria makuire mutino-ini wa ndemu ya Solai guthikwo
Miiri ya andu 4 a muthi aria makuire kurumirira mutino wa ndemu ya Patel mwena wa Solai, nimarathikirwo muthenya wa ira mwena wa Kiremba farm Solai.
Ana acio ni hamwe na mundurume uria wakuire agithaitirwo thibitari-ini nene ya Nakuru level 5 mwena wa arwaru ehire makiria kana ICU.
Ona kuhana oro uguo mwiri wa kaana kamwe ndunathikwo kurumirira ngucanio gatagati-ini ga famiri 2 oo famiri ikiuga mwiri ucio ni wa mwana wao, na riu metereire uthuthuria wa DNA utabanio niguo gukurana mwiri ucio ni wa famiri iriku.


text:
Kameme FmKameme Fm News
Thirikari kuhe aruti wira kuuma nja ya bururi aria matari na marua thiku 60 makorwo meyandikithitie
Aruti a wira kuuma nja ya bururi aria matari na marua mahetwo thiku 60 gukorwo meyandikithitie na kwaga uguo mahamurithio kuuma guku bururi-ini kana makundikwo kioho njera-ini. Thirikari ni ihingurite wabici ya mwanya nyumba-ini ya Jogoo guuku Nairobi niguo aria mateyandikithitie gukorwo meyandikithitie. Minister wa ugitiri Fred Matiangi arauga thirikari itacukitie ikinya riri niguo kuingatithia na kuhamurithia araia othe mari guku mugaru na watho.


text:
Kameme FmKameme Fm News
Atongoria ngurani kaunti-ini ya Kwale kuuga nimekurutithania wira hamwe na thirikari hindi ya iceera ria Deputy President William Ruto
Atongoria ngurani kaunti-ini ya Kwale maugite nimekurutithania wira hamwe na thirikari, itemi-ini ria gutigiririra tabarira cia uthii wanambere kaunti-ini iyo niciakinyanirio. Makiria hindi ya mucemanio wa muingi uria uratongorio ni munini wa mutongoria wa bururi William Ruto, ambunge ngurani aria mathuritwo na ngwataniro ya NASA, matongoretio ni mumbunge wa Msabweni Suleiman Dori maugite ihinda ria uteti nirithiru na riu ni ihinda ria gutungatira muingi wa bururi.
Oho ningi nimathingatite thirikari itigirire aria maraheywo kandarathi cia gwaka barabara itiganite mwena wa gicuwa-ini nimathukira aikari a mwena ucio mieke ya mawira.


text:
Kameme FmKameme Fm News
Mumbunge Rigathi Gachagua kunyita mbaru itacukia ria CS Fred Matiang’i
Itacukia ria minista wa githomo Dr Fred Matiang’i ria kuuga thirikari niyo iricabaga mabuku na kumahe ni riragathiriirio ni mumbunge wa Mathira Rigathi Gachagua.
Akiaria ari thukuru wa Muthingi wa Ngai-ini gicigo-ini giake kia umbunge na kuuria maratugaga arutwo aria marekite wega umwe wao ari Susan Wakiuru Muhara na uria wititwo thukuru wa Alliance Girls, Rigathi nioritie arutani kuhimbiria mogaruruku maria ministry ya githomo irendekithia kuona nimauguni munene hari ugaciru wa githomo riu na matuku meguka guku akiuria arutani kunyitana na kuhagura Wilson Sossion ta mwandiki mukaru wa kiama kia KNUT na guthura mundu utaregemera mwena o wothe wa kiuteti.
Ihinda-ini oriu Mumbunge uyu nioritie mutongoria wa bururi Uhuru Kenyatta agithura aminista na andiki akuru nio principal Secretaries a ministry itiganite athure andu aria marutiire muingi wa Kenya wira na andu aria marimuiguaga kuona president nonginyagia atige ngumo yake irinjega guku akiuga o mari ta ambunge nimehariirie kuhitukia andu aria president ekumatwarira.


text:
Ministry ya githomo unyitaniri-ini na kanju ya igeranio bururi-ini ni irutite mukana kuri arutani aria marakuruhanio na wendia wa maratathi ma igeranio ma maheni.
Uu ni thutha wa arutani kuuma kaunti itiganite kwirikana nimaranyitanira na maabitha ruhonge-ini rwa githomo gukungiria aciari wara na kumenderia maratathi ma igeranio.
Ona kuhana oro uguo ministry ya githomo niyaniriire ati mehariria ma igeranio cia kibururi ni marikiriru guku thukuru iria citamukirite mbeca cia kugurira imwe cia indo iria irabatarania igitanyuo kwamukira kigina giki muthia-ini wa kiumia giki.


text:
Kameme FmKameme Fm News
President Uhuru kuuria matauni maria matigitwo na thuutha mathukirwo kigina gia kumahura njeki
Mutongoria wa bururi Uhuru Kenyatta niathanite gukuruhanio gwa icagi cia matauni-ini, hari ugai wa kigina gia kuhura njeki icigo iria itigitwo na thutha bururini.
President augite ikinya riri niriguteithia aikari a icigo ici hari ugaciria niguo gukinyaniria maiganania ma uthii wa nambere ikiroini ciothe.
Kigina kiu kia maiganania kihuthikaga muno kugaciria maundu megii ugima wa mwiri, mabarabara na mitaro ya gute giiko.
President athanite uu akiaria thingiraini wa iregi riri ekugomanite na kamiti ya ugai wa kigina igitongorio ni muikariri giti wayo Jane Kiringai.
Kamiti iyo ni inengerire President riboti igii matauni maria mabatii kumurikwo ta matauni maatiganiirio.


text:
Kameme FmKameme Fm News
Kanju ya mangavana bururi-ini gutetia thirikari nene ni kwaga kurekereria kigina
Kanju ya mangavana bururi-ini ni itetetie muigana wa kigina kiria kirikitie kurekererio nginyagia riu kuri thirikari cia makanti, kiria yugite ni muigana wa gicunji kia 33 tu hari igana.
Muikariri giti wa kanju iyo Josphat Nanok augite oriri gwatigaria mieri itatu mwaka wa 2017/18 wa kigina uinikirire, kigina kiria manetwo ni kinini muno kuhota gutangikira tabarira cia uthii wa nambere.
Kumana na gucerithirio kuu gwa kigina, Nanok augite riu thirikari ici iri na mathiiri ma muigana wa ciringi birioni 99 na akaruta mukana iguru ria itanya ria thirikari kunyihanyihia kigina kuri thirikari ici.
Maritie uguo riri nake minister wa kigina Henry Rotich akanite ati niaraugite ati thirikari ni haru akiuga ndanataurwo uria kwagiriire.


text:
Kameme FmKameme Fm NewsKameme News
Thirikari gutheria ikuongerera igoti ria gutuma na kwamukira mbeca kuuma 10% nginya 12%
Thirikari ni itheretie na kuuga ati ikuongerera igoti ria gutuma na kwamukira mbeca kugererera thimu kuuma gicunji kia 10 nginyagia gicunji kia 12, indi ti nginyagia 20 ta uria kurerikana. Uu ni kuringana na minista wa kigina Henry Rotich uria ugwikinyitie mbere ya kamiti ya mbunge.
Rotich augite igoti riria riunganagaio hari mbeca iria mundu atinagio bengi-ini nicio ikwongererwo nginyagia gicunji kia 20%. Oho Rotich akauga indo iria cingiragio guku bururi-ini ni ikwongererwo igoti, na akahinyiriria kuguraga indo iria ithondekeirwo guku bururi-ini.
Minista wa kigina Henry Rotich niauma na ihinda iritu mbere ya kamiti ya mbunge igii kigina, akiurio ataririe uria indo cia bata muturire-ini itekuongererwo thogora thutha wa thogora wa maguta kuongererwo kurumirira kugathikwo kwa igoti.
Amemba a kamiti ino maugite thirikari yagiriire gwetha njira ingi cia kuingiria kigina kia uthii wa nambere ithenya-ini ria kuongerera mukenya igoti makiria.


text:
Kameme FmKameme Fm News
Ciira uria wandikithitio igoti-ini ria Supreme ni arumiriri 3 a NASA ugathikiririo muthenya wa ruciu
Ciira uria wandikithirio igoti-ini ria Supreme ni arumiriri 3 a NASA makienda igoti rirugamie githurano kia Aramithi, riu ugathikiriro muthenya wa Ruciu. Uu ni thutha wa mucirithania munene David Maraga kuuga ciira ucio niwagiriirwo guthikiririo na utuithanio na ihenya ta uria kwahoteka.
Khalif Khalifa, Samuel Mohochi na Gaceke Gachihi nio mandikithitie ciira uyu makiuga githurano gigukorwo gigitabanio mugaru wa watho tondu NASA ni iyeheretie. Arumiriri acio a NASA marauga gutharikirwo kwa maobithaa a IEBC ni ugwati githurano kiu gigitabanio. Wakiri Harun Ndumbi niwe urugamiriire 3 acio ciira-ini ucio.
Ihinda-ini oro riu igoti inene niriteyanirie ciira wa mubunge wa Turkana South David Pkosing uria urendaga mutongoria wa NASA Raila Odinga akorwo irebe-ini. Mucirithania Chacha Mwita niaugite igoti riu ritiri na hinya wa kugiria mundu kurugama kana kwaga kurugama, amu ni kihoto gia gigatiba.


text:
O riri mihang’o ya umomori wa nyumba iria ciakitwo hugururu-ini cia ruui rwa Nairobi na kundu kungi gutetikiritio uthiite nambere kunyitithio thing’a, ciuria nyingi itari anja niithiite nambere kwiyumiria kuumana na umomori uyu, guku akenya aingi na aria mahutitio mareyuria uria nyumba ici ciakinyaniire gwakwo nginya muthiya hatari mundu woririe kiuria.
Mwandiki witu Mwaura wa Gunya niaraniire na abithaa munene murugamiriri wa ruhonge rwa kuramata waki wa manyumba bururi-ini NCA, na atuhariria riboti ino igii mutaratara wa uhitukia wa mwako o wothe.


text:
Gicanjama nikireyumiririe nyumba-ini ya kuiga miiri ya Nazareth kaunti-ini ya Kiambu thutha wa muingi uria urari na matukuya kuuma ituura ria Kasarani urekinyirie thibitari-ini iyo makienda kunengerwo mwiri wa mundu umwe uria wakuiriire thibitari-ini iyo mweri muhutiku.
Kurererikana mwiri wa Joseph Mwangi, urahingiritwo nyumba-ini ya kuiga miiri thutha wa andu a nyumba yake kuremwo ni kuriha thiri wa ciringi ngiri igana rimwe ria mirongo inana na ithano, ihinda riria ararigitagwo mbere ya gikuu giake.


text:
Kameme FmKameme Fm News
President Uhuru kuuga niagetikira kuneyana wathani angikahotwo githurano-ini
Mutongoria wa bururi Uhuru Kenyatta oringi niatititrithitie ati niagetikira kuneyana wathani angikahotwo ni mung’etheri wake Raila Odinga thiini wa githurano kinene giukite.
Akiaria imwe kwa imwe kuuma thingira wa iregi agicokia ciuria cia muingi iria atumiirwo kugerera mitambo ya kiriu, President augite ona kuri ouguo ena mwihoko wa gukaiyukia uhotani.
Ihinda-ini o riu President uria ugite kuri maciira Magana maria megii ngukumio maria marathii nambere, nioritie ruhonge rwa magoti gwika mituki gutuithania maciira macio.


text:
Kameme FmKameme Fm News
Makiria ma tairi 5,400 cia ngari na iria irerikana kuingirio bururi-ini na njira ya ngungo kuhithukio ni borithi
Borithi guku Nairobi nimahithukitie makiria ma tairi 5,400 cia ngari iria irerikana ciraingiritio bururi-ini na njira ya ngungo.
Tairi icio iria ni cia mamirioni na mbeca irahithukirio mwena wa Eastleigh na iratuika ni cia kambuni ya Global Africa Tyres.
Turera iria irakuite tairi icio iranyitirwo ni maabithaa a uturia a DCI, a ruhonge rwa ungania wa magoti bururi-ini KRA na maabitha a ruhonge rwa kuhitana na indo itakinyaniirie ikiro bururi-ini.
Munene wa birigiceni ruhonge-ini rwa ugaceru Samuel Nyambengi augite nimaikitie ngono mwene uria uthiite nambere guthuthurio.


text:
Kameme FmKameme Fm NewsKameme News
Kiama kia arigitani KMPDU kuregana na ikinya ria Ngavana Sonko ria kurugamia arugamiriri atatu wira
Kiama kia arigitani bururi-ini KMPDU nikiagithitie kiene ikinya ria ngavana wa Nairobi Mike Sonko ria kurugamia arugamiriri atatu a thibitary ya atumia kuherwo ciana ya Pumwani, thutha wa miiri 12 ya ciana cia ngenge kuhithukio yohetwo na minyore na guikio magotonini. Kuhitukira ndumiriiri igathikitwo ni mwandiki munene wa KMPDU Dr. Ouma Oluga mathiina omothe mangiyumiria magiriire gutuithanio kurumiriira mitaratara iria yathiriirwo.
Kungi nakuo mutongoria wa thitango cia muingi Noordin Haji niathanite ruhonge rwa DCI guthuthuria giiko kiu na marekererie riboti yao kwa ihinda ria thiku 7.


text:
Mandagitari aria mathinjire murwaru uria utagiriire thibitari-ini ya Kenyatta matiri na ihitia o riothe,uu ni kuringana na board iria yamukagira mateta ma arigitani KMPDB iria yugite mutharaba uyu ubatie gukuithio nathi uria wandikire ritwa ria muruaru uyu nguo-ini iria ekirite agituarwo theatre.
Maya mokete o riri kamitii ya mbunge iigii ugima wa mwiri yuma na ciikaro kuria minister wa ugima wa mwiri Sicily Kariuki ahungirwo mahuri mari hamwe na dagitari na manathi aria maritwa mao maragwetirwo hindi ya uthuthuria uyu.


text:
Ũira wa kĩroho. mũtheru Seraphim wa Vyritsa
Ũyũ ní kuuma kũrĩ niĩ
Ũira wa kĩroho wa mũtheru Seraphim wa Vyritsa (1866-1949)
Ũira ũyũ wandĩkĩrwo mwana ũmwe wa kĩroho ũriĩa wohetwo, ũira ũyũ nĩ ma nĩ wa ithuothe.
Ũri weciira atĩ marĩa moothe magũkoniĩ nĩmangoniĩ o na niĩ? Marĩa magũkoniĩ nĩmakoniĩ kĩũũma kĩa riitho riakwa.
Wee wĩ kĩumbe kĩa goro maithoinĩ makwa.
Maya nĩ kuuma kũrĩ niĩ.
Thogora waaku nĩ mũnene, na nĩngwendeete, na nĩ gĩkeno gĩakwa gũkũhũnia.
Rĩrĩa magerio mooka kũrĩ wee, rĩrĩa thũ ciooka ta makũũmbi ma iria ngwenda ũmenyage atĩ.
Maya nĩ kuuma kũrĩ niĩ.
Menyaga atĩ wonje waaku nĩũbataragio hinya wakwa na ũgitĩri waaku nĩũheyaga mweke wa gũkũgitĩra.
Maya nĩ kuuma kũrĩ niĩ.
Wĩ mathĩĩnainĩ manene gatagatĩinĩ ka andũ arĩa matagũtaũkaguo, arĩa makũnyaraire.
Niĩ nĩ niĩ Ngai waaku, ũrĩa wathaga mũtũrĩre waaku, na ti na mũũtino wĩ haarĩa ũrĩ, hau ũrĩ nĩ niĩ ngwamũrĩire.
Giithi ndwanjũririre ngũrute kwĩnyihia? Na nĩ ma ngũigĩte hau ũrĩ arĩ cũkuru wa kwĩĩruta wĩĩnyihia.
Maya nĩ kuuma kũrĩ niĩ.
Aaria mũikaranagia na mũgatindania mahingagia wendi wakwa. Wĩ na thĩĩna wa mbeeca?
Nĩũroona ũritũ wa mũtũrĩre, menya ati.
Maya nĩ kuuma kũrĩ niĩ.
Hurunjaga na ngeheria Mwĩhooko waaku nĩguo ũũke kũrĩ niĩ ũhanyukĩte. Thitoo ciakwa itithiraga indo. Kwenda we wĩĩtĩkie atĩ ndĩmwĩhokeku na hingagia ciĩranĩro ciakwa.
Reeke matikanoige ndũgetĩkie Mwathani, Ngai waaku nĩũndũ wa mabataro maaku.
Maya nĩ kuuma kũrĩ niĩ.
Nĩũũrĩtwo nĩ tooro ũtukũ nĩũndũ wa kĩeha?
Nĩũtigithanitio na arĩa me hakuhĩ na wendeete ngoroinĩ?
Niĩ ndĩ mũũndũ wa mathĩĩna, nĩmenyeete ndwari na maruo, njĩkĩte ũũ nĩ geetha ũgarũrũke kũrĩ niĩ woone ũhũrũko gĩkenoinĩ gĩa tene na tene thĩinĩ wakwa.
Wanatirikwo nĩ mũraata ũrĩa wahingũrĩire ngoro yaaku. Ndendire maya magũkore na makũhutie, nĩ geetha ũmenye mũraata waaku wa ma nĩ Mwathani.
Nyendaga ũndehere mabataro maaku moothe na ũnjarĩrie.
Maya nĩ kuuma kũrĩ niĩ.
Wanacambio, ndigiĩra Na ngoro yaaku ũmĩhoocie haarĩ niĩ, niĩ rĩũrĩro rĩaku, ngũgitĩire kuuma nĩmĩ ndũrũ.
Nĩngonania ũũma waaku ta ũtheri wa mĩaraho. Mibango yaaku yanaguo.
Ngoro yaaku nĩnoguu na ĩkaritũha?
Wanabanga mĩbango yaaku na mĩoroto yaaku ũkandehera ndĩmĩraathime? Ngwenda ũndigĩre ndongoragie maũndũ maaku na mũtũrĩre waaku, nĩũndũ wee ũrĩ o kĩĩga no ti mũtongoria.
Maya nĩ kuuma kũrĩ niĩ.
Maũndũ nĩmathũkĩte mũtũrĩreinĩ waaku; Na ngoro yaaku ĩkaiyorwo nĩ kĩeha? Menya nĩngwenda ngoro yaaku na mũoyo waaku ũrĩrĩmbokage mahiinda moothe maithoinĩ makwa; Na ũtoorie kĩeha kĩa ngoro thĩinĩ wa rĩĩtwa rĩakwa.
Wananyita ndũmĩrĩri kuuma kũrĩ andũ me hakuhĩ na wendeete? Thĩinĩ wa wĩĩtĩkio waaku mũnyinyi na thĩinĩ wa ngoro hũrĩku, ũgaitĩka kũng’ong’ora na kũrwo nĩ hinya.
Maya nĩ kuuma kũrĩ niĩ.
Kũhĩtũkĩra kũrwo nĩ hinya gwaku, nĩkũgeria ndĩrageria wĩĩtĩkio waaku; na ciĩranĩro ciakwa itagarũrũkaga, na thĩinĩ wa mahooya maaku na andũ arĩa magũkuhĩrĩire, nĩũndũ wendo wakwa nĩguo ũkũnengerete mabataro mao.
Githĩ ti wee rĩu ũnengeranĩte ũgitĩri wao kũrĩ Mũtheru mũno Mũciari wa Ngai.
Maya nĩ kuuma kũrĩ niĩ.
Hiihi wananyitwo nĩ mũrĩmũ mũũru, mũrimũ ũngĩhoneka kana ũtangĩhoneka, Wanakorwa gĩtandainĩ kĩa ndwari?
Ngwenda wee ũmenye mũno maakĩria, thĩinĩ wa wonje wa mwĩrĩ waaku na ũtakũng’ong’oira nĩũndũ Maya Moothe nĩ kuuma kũrĩ niĩ ngwenda ũgĩe na ũtaũku mũrikĩru wa mĩbango yakwa ya ũhonokio wa mĩoyo ya andũ na njĩra nyingĩ, na ũinamĩrĩke na kĩongo gĩaku ũtakũng’ong’ora mbere ya ũtugi na weega wakwa kũrĩ wee. Ũrarĩ na mworoto wagwĩka ũndũ mũũna nĩũndũ wakwa, na ũrekora gĩtandainĩ na ndwari na wonje, ĩĩ ni ũrahang’agĩra maũndũ maaku, na ndingĩahotire kũrehe meciiria maaku kũrĩ niĩ, ngwenda ngũrute ũmenye meciiria makwa, na ũmenye atĩ wagĩrĩirwo mahiinda Moothe gũkoragwo ũtungatainĩ wakwa; Ngwenda ngũrute ũmenye atĩ niĩ itarĩ ho wee wĩ tũhũ.
Amwe a atungati aakwa arĩa nyendeete mũno nĩ arĩa mathengetie mawĩra ma nanja na makanyita mawĩra ma nathĩinĩ, makarutwo bata wa mathaga ma mahooya matarĩ gũtigithĩrĩa.
Wanetwo ũrute wĩra mũritũ na iheenya mũno, wĩĩhoke niĩ. Ngũheete maũndũ maya mookoinĩ maaku nĩguo niĩ Mwathani Ngai waaku ngũraathime na njĩra ciothe.
Reeke Ngai Waaku akorwo arĩ wee mũtongoria na mũrori waaku.
Mũthenya ũyũ ndĩũigĩte mookoinĩ maaku mwana wakwa, Cuuba ĩno ya maguta matheru ĩ mookoinĩ maaku ũmahũthĩre.
Mahiindaini moothe ririkanaga, mathiĩna moothe, Kĩugo gĩoothe kĩngĩgũturithia, matũhũhũ, na mathĩĩna wĩrainĩ waaku, na maũndũ moothe marĩa mangĩgutera mwihooko na wonje waaku, na kũrwo nĩ hinya kũhakage maguta maya matheru.
Ririkanaga atĩ kĩhiingo gĩoothe nĩ ũrutani wa Ũngai, na arahũra ngoro yaaku na Kĩugo kĩrĩa ndakũhee ũmũũthi.
Menyerera Ciugo ici, na ũririkanage mahiinda moothe, harĩa hoothe ũrĩkoragwo, ruo rwuothe no rũninwo, wĩĩrute kũnyonaga thĩinĩ wa indo ciothe.
Maũndũ moothe maarĩa ũragerera, matũmĩtwo nĩ niĩ nĩ geetha therie mũoyo waaku.
Maya nĩ kuuma kũrĩ niĩ.
Gĩkũyũ translation by:
Very Rev. Fr. Philip M. Gathari
May 2012


text:
Kameme FmKameme Fm NewsKameme News
Atumia ateti kuuma Rift Valley kuuga nimakunyita mbaru mogaruruku ma gatiba
Atumia ateti kuuma gitaru-ini kia Rift Valley nimaugite nimakunyita mbaru mogaruruku ma gatiba maria marongoreirie guetha kihonia kia wagi wa mawira, kugacirithia utungata wa ugima mwiri, na kuhunia bururi na irio.
Matongoretio ni mumbunge mutumia wa Uasin Gishu Gladys Boss Shollei na munini wa ngavana kaunti ya Nandi Yulita Mitei, maugite ndereti iria irathii nambere ya gucenjia gatiba icungiriirio kiuteti na ndigukoruo na uguni o wothe kuri muingi wa bururi
–


text:
Kameme FmKameme Fm News
Mutungatiri umwe kwiyenjera kabuuri kurumirira ngucanio cia kimucii, Kakamega
Mutungatiri umwe wa kanitha wa Bethlehem mwena wa Lugari kaunti-ini ya Kakamega niagegetie aikari a mwena ucio thutha wake kwiyenjera kabuuri kurumirira ngucanio cia kimucii.
Mutumia wa muhunjia ucio arauga mahitanirie wakana kiumia kihetuku na agicoka kwao no muthenya wa ira areciria gucoka gwake na arakora muthuri wake enjete kaburi kao.
Mutumia ucio niongereire kuuga muthuri wake nianyuwaga njohi na hindi ciothe magiukanirira ari muriu niamurutagira mikaana ya kumugera ngero.


text:
Kameme FmKameme Fm News
Mihang’o ya ukuui mucii-ini wa Nairobi kunyita thing’a ceceni-ini itigate cia matatu
Mihang’o ya ukuui guku mucii wa Nairobi niinyitite thing’a ceceni-ini itiganite cia matatu muingi ugithii icigani-ini gukunguira thigukuu ya Christmas. Ona gukiri o uguo athii aingi aria twaranirie nao ceceni-ini itiganite cia matatu nimacakaite ni tigiti wa matatu kuongerereka na gikiro kinene, undu umwe gukorwo na unyihu wa matatu, undu uria ucungiriirio ni namba nene ya athii aria maraumagara magithii icagi-ini.


text:
Kameme FmKameme Fm NewsKameme News
Mihang’o ya gucaria miiri demu-ini ya Githurai kugagaya
Mihang’o ya gucaria miiri makiria ndemu-ini mwena wa Githurai ndiri iragia na umithio, thutha wa kwaga kuhithukio kwa mwiri ona umwe makiria muthenya wa ira.
Aikari a mwena ucio nimatariirie kigagayo kiao hari thirikari kwaga kwirutira guteithiriria gucaria miiri thutha wa matatu muthemba wa nithani kuingira ndemu-ini iyo thiku igiri hetuku, gukirikana kuri andu matari monekana kuma muthenya ucio, riri miiri iiri irarutirwo muthenya wa ira.Oho aikari acio marenda ndemu iyo iria yumanite na irima ria kware ithikwo.


text:
Kameme FmKameme Fm News
President Uhuru kuuria ruhonge rwa igoti kurutithania wira na honge itiganite cia thirikari
Mutongoria wa bururi uhuru Kenyatta nioritie ruhonge rwa igoti kunyitanira na honge ingi cia thirikari niguo gutungatira muingi na njira igwete. Akiaria hindi ya kuruguria riboti ya uruti wa wira wa ruhonge rwa ucirithania ya o mwaka , Uhuru niaugire niguo kihoto kia akenya gikinyanire no muhaka honge ciothe cia thirikari irutithanie wira. Oho niahithuririe ati thirikari kuhitukira bunge niigukorwo ikiongerera ruhonge ruu kigina niguo rukinyanirie mogaruruku maria rukoretwo rugitabania.
Mwena-ini wake mucirithania munene David Maraga niaugire nimehotorete kurutithania wira na honge ingi cia thirikari na gutua matua mamwe maria maranyita mbaru thirikari na mangi magakorwo magitua mugaru na thirikari kuringana na mawuira maria matemanio igoti-ini.


text:
Kameme FmKameme Fm News
Maabitha a borithi aria makoretwo makiingiria bangi njera-ini kurutirwo mukana mururu
Minister wa ugitiri wa thiini Dagitari Fred Matiang’i niarutite mukana muhiu kuri maabithaa a borithi cia njera aria makoretwo makiingira bangi njera-ini oro hamwe na thimu cia moko. Akiaria na maabithaa a borithi cia njera nene ya King’ong’o mwena wa Nyeri Matiang’i uria mauma hamwe na munene wa borithi Joseph Boinnet augire maabithaa a njera aria mekunyitikana na mahitia ma kuingira ndawa cia kulebia njera ona kana nimekurugamio wira.


text:
Kameme FmKameme Fm News
Mundurume umwe kuuga niekuraga mutumia wake na ciana niguo amarute ta igongona
Wagagu niugumiire ituura ria Muchanja gicigo-ini kia umbunge kia Malava kaunti-ini ya Kakamega thuutha wa mundurume umwe kuuga ena itanya ria kuuraga mutumia wake na ciana ciake niguo amarute ta igongona kuringana na witikio wa kanitha yao.
Rose Kizito uria ni mutumia wa muthuri ucio arauga kwa ihinda muthuri ucio niakoretwo akimagiia na akauga nonginya arumirire uria kanitha yao irenda.
Kurumirira uhoro uyu aikari a mwena ucio nimathingatite thirikari nene oro hamwe na ya kaunti iyo ya Kakamega iingirire ndeto iyo na njira ya gutigirira muthuri ucio nieherio ituura-ini riu niguo kugitira mioyo.


text:
Kameme FmKameme Fm News
President Uhuru Kenyatta kuuga bũrũri ndũngĩrũgama nĩũndũ wa mũndũ ũmwe
Gutiri hindi bururi uyu ungirugama niundu wa mundu umwe. Kuringana na mutongoria wa bururi Uhuru Kenyatta mung’etheri wake Raila Odinga arenda gucokia bururi na thutha kuona kiroto giake gia gutongoria bururi nikiagite gukinyanira.
President augire Raila agithii igoti-ini endaga githurano gicokerwo no riu tondu nionete ndangitorania nikio arehita gutharaaria githurano kiu.Ihinda-ini oro riu president oria mundu o wothe urenda guthurana gukaneyumiria ategwitigira amu ugitiri ni mugacirithie.
Mwena-ini wake munini wa president William Ruto auga ciiko cia mung’ethaniro ni ironania matiri na wendi mwega hari bururi.
Oho Ruto auga no muhaka Raila ataare andu ake meetheme guthararia thayu wa muingi.


text:
Kameme FmKameme Fm News
DP William Ruto kuuria aruti wira a muingi mariganirwo ni uteti na marutire muingi wira na kiyo
Munini wa mutongoria wa bururi William Ruto nioritie aruti wira wa muingi kuriganirwo ni uteti wa ciama akiuga akenya nimethuriire atongoria aria mekwiyendera.
Ihinda-ini o riu Ruto nioritie aruti wira thi-ini wa honge itiganite thirikari-ini, marute wira wa muingi na kiyo niamu arihi a magoti aria makuriire thirikari maitho nio magatuithania ciira wa uruti mwega wa wira.
Ruto aritie uu hindi ya igongona ria kuhimbiria aruti wira a thirikari guuku bururi-ini kuria augite riri ni ihinda ria kurongereria uthii wa nambere.


text:
Kameme FmKameme Fm News
CS Najib Balala kuuga agents a Jubilee aria magomeire wira nimegutacukirio makinya maruru
Minista wa ugendi Najib Balala augite agents a kiama kia Jubilee aria magomeire wira mwena wa Gicuwa-ini nonginyagia matacukirio makinya maruru. Akiaria thutha wa guikia kura ceceni-ini ya mwembe tayari Balala augire ona gutika ceceni-ini ingi mihang’o iyo noirathii na mbere ena mwihoko gugikinyia thaa thita andu nimekwiyumiria kwa wuingi mwena ucio.
Balala ningi niokiriire ngwataniro ya NASA niundu wa kuhahura muingi akiuga ugitiri ni ugacirithitio mwena ucio.


text:
Kameme FmKameme Fm News
Wafula Chebukati kuruta mukaana mururu kuri ateti aria maiya gututhura ngũĩ micemanio-ini ya kiuteti
Oriri bururi utigitie thiku 24 gutabania githurano kinene, kamiti ya ithurano ni imenereirie ngui iria irahanikire micemanio-ini ya kiuteti icigo itiganite kiumia-ini giki.
Akiaria na andiki a mohoro muikariri giti wa IEBC Wafula Chebukati, augite nimarikitie gutuma gikundi kia athuthuria mwena wa Kisumu, Kabarnet na Thika, akiuga nimegutacukia ikinya irumu kuri ateti aria mekunyitikana maiya gukorwo nio maracogeire ngahiha icio micemanio-ini ya Jubilee na ya NASA.
Ningi Chebukati nianiriire kamiti ya IEBC ni igacabithia maritwa ma aikia kura othe bururi-ini gugikinyiria muthi wa gatatu kiumia giukite.
Kungi nakuo munene wa watho Prof. Githu Muigai nioritie igoti guteyaniria itu ria gukanja kandarathi ya gucaba maratathi ma upresident akiuga niritukanitie ona muingi wa bururi.


text:
Kameme FmKameme Fm News
Vice Chancellor wa University ya Meru Prof. Japheth Magambo kũheo rutha rwa oo muhaka
Vice Chancellor wa University ya Meru Prof. Japheth Magambo ni araheirwo rutha rwa oo muhaka, oriri ihinda riake ria gutongoria university iyo ritanyitwo gukinya muthia mweri-ini wa 6 mwaka uyu.
Prof. Charity Gichuki uria ukoretwo ari munini wa Vice Chancellor niwe ukuiyukia ithenya ria Prof. Magambo kwa ihinda kinya Vice Chancellor mweru athurwo.
Mogaruruku maya manereirwo ni minister wa githomo Amina Mohamed thutha wa mucemanio na utongoria wa university iyo.
Amina ningi ni oritie aria mari utongoria-ini wa univesiry iyo gwetha kihonia gia gutura kia mathina maria mamigumiire na oho matigirire arutwo ni macokereria mathomo mao.


text:
Kameme FmKameme Fm NewsKameme News
Rachel Ruto gutaara airitu thi-ini wa university gwithema gutuma ndugu na athuri akuru aria mananagio ta sponsors
Mutumia wa munini wa mutongoria wa bururi Rachel Ruto niataarite arutwo airitu thi-ini wa university gwithema gutuma ndugu na athuri akuru na ithenya-ini riu mekirire kiyo mathomo-ini mao.
Akiaria Kenyatta university hindi ya gukunguira muthi wa kimabururi wa mwana wa kairitu, Rachael Ruto oritie airitu gwithema gukuwo ni uthaka na miago ya thi, na ithenya-ini riu mambe muthingi mwega wa muturire wao.
Gukiri uguo Rachael ningi nioritie mwana wa kairitu kwaga kwiira mieke-ini ngurani bururi, akiuga ugaciru owothe urenda, kiyo, ucamba na wirutiri.


text:
Kameme FmKameme Fm News
Njamba njĩthĩ cia rũrĩrĩ rwa Luo kũrega kũhũthĩrwo rĩngĩ nĩ Raila Odinga
Thutha wa mutongoria wa NASA Raila Odinga kugomera githurano na kwanirira nieguthondeka ngwataniro ya unjakara ya Kenya Resistance Movement iria ihuthagirwo ni njakara gwetha wathani kugerera njira cia magenda mbia,riu njamba njithi cia ruriri rwa Luo niciambiriirie gucenjia riciria na kurega kuhuthirwo ringi.
Kuri video iria irekirirwo nenda-ini ngurani,niati nyanake icio ciugite ikuhimbiria utongoria wa President Uhuru Kenyatta,tondu thirikari yake niimekiire undu marona,no Raila no kumahuthira na guthukia muturire wao.


text:
People Daily
KNUT kuuga arutani nimagatabia mugomo kwambiriria mweri uukite
Kiama gia kibururi kia arutani kia KNUT nigikinyiriirie kuuga arutani nimagatabia mugomo kwambiriria mweri uukite, angikorwo kamiti ya kwandika arutani ya TSC ndigukorwo ithikiriirie makaya maao.
Munini wa muigi kigina wa kiama kiu James Ndiku, niaugite TSC ikoretwo ikigathika mawatho meeru itekwenda gukuruhania kiama kia KNUT, undu uria ni mugaru na watho uria mekiraniire kirore.
Ekwaragia uguo mwena wa Kakamega kuria augire nonginya KNUT ithikiririe makaya maao, kwaga uguo nimagathararia mathomo guothe bururi-ini.


text:
Kuura gwa ciana na njira ikiriga mwena wa Thika nikwongererekete guku ciana 6 irikitie kuura kwa ihinda ria kiumia kimwe gugiciririo gukoretwo na gikundi kia andu aria makoretwo magitabania wuici wa ciana na gucoka gwitia mbeca niguo marekererie ciana icio.
Kurumirira wuici uyu wa ciana, family 2 kuuma matuura ma Kamenu na Starehe iri na kigiriko thutha wa ciana ciao kuura na riu makoretwo makihurirwo thimu ni aria manyitite ciana icio migwate na gwitio mbeca nigwo ciana ico irekererio.
Wangui wa Muiruri ari na riboti ino makiria.


text:
Kameme FmKameme Fm News
Aikari a Kogelo gutitimurana na borithi nja wa giikaro kiria Obama arathii kuruguria
Aikari a Kogelo gutitimurana na borithi nja wa giikaro kiria Obama arathii kuruguria
Ni kuuma na nditimurano ya ihinda gatagati ga borithi na aikari a ituura ria Kogelo mwena wa Siaya, makienda kuingira kiahinya thukuru-ini wa taranda wa Sauti Kuu, uria President wa tene wa Amerika Barack Obama arathii kuruguria.
Aikari marauga matibatii kugathikirwo mihinga itanya-ini ria kwona mwana wao, amu Kogelo nikuo kihumo gia ithe mumuciari Barack Obama senior.
Ugitiri ugacirithitio na njira nene kuria ona ngui cia kunungira irahura muriungo ituura-ini riu. Dorothy Awino Juma ni umwe wa atongoria a muingi ituura-ini ria Kogelo, na niatariria mwihoko wao hari Obama.
Thutha ucio Obama nierigiirwo kwoha thabari erekeire South Africa kuria ekwariria kigomano kia Nelson Mandela Annual Lecture na agie na miario na President Cyril Ramaphosa.


text:
Kameme FmKameme Fm News
Mahoya ma kuhoera kaunti ya Nyeri gutanywo gutabanio umuthi kiharo-ini kia Dedan Kimathi
Kurumirira gikuu ki ngavana wa Nyeri Dr Wahome Gakuru na kiria kiaumanire na mutino muru wa barabara, thirikari ya kaunti ino inyitaniire na atongoria na ahunjia a kanitha itiganite, nimatanyite guthagania mahoya mamwanya miaraho ya umuthi kiharo-ini kia Dedan Kimathi kana Kamukunji niguo kuhoera kaunti ino ya Nyeri.
Gikuo kia nagvana Gakuru giukite mieri inana tu thutha wa Gikuo kia uria wari ngavana wa mbere nderitu Gachagua kuhuruka.
Munini wa Governor Mutahi kahiga na uria utanyitwo kwihitithio na kwoya matamu ma wathani miaraho ya muthenya wa ruciu, nioritie muingi wa Nyeri wothe kwiyumiria mahoya-ini maya maria nimandini ciothe magitongorio ni muthikabu Paul Wanjohi.


text:
Njatukano iria ikoretwo ho gatagati ka atongoria iguru rigiie mihang’o iria irathii nambere ya kuhamurithia muingi uria wuingirite mutitu-ini wa Mau mugaru na watho wahota kwararama thutha wa munini wa mutongoria wa bururi William Ruto gukumithia atongoria aria makoretwo magituhuka miario ya gucogera muingi.
Miario iria ironekana ta yerekeirio mutongoria wa aria aingi thiini wa mbunge ya senate Kipchumba Murkomen kurumirira ndumiriri iria eriga kurekereria hindi ya icera riake mutitu-ini uyu.
Ihinda-ini iriu mwandiki munene wa kiama kia Jubilee Raphael Tuju augite mihang’o ya kuhamurithia andu aya no iguthii na mbere na aria makoretwo makiheana murugamo ngurani matikortwo makiaria handuni ha kiama kia Jubilee no ni murugamo wao kiumbe.


text:
Kameme FmKameme Fm News
Thirikari kuurio irihe andu aria maraciniirwo indo ciao na nyumba,Mau
Thirikari kuurio irihe andu aria maraciniirwo indo ciao na nyumba,Mau
Thirikari nonginya irihe andu aria maraciniirwo indo ciao na nyumba ciao makihamurithio kuuma mutitu-ini wa Mau.
Murugamo uyu urutitwo ni seneta wa Nandi,Samson Cherargei, akiuga atongoria a mwena ucio matigwitikira andu ao mathagathagio ni thirikari iria methuriire.
Cherargei augite kamiti iria atongoragia mbunge-ini ya senate igii kihooto na watho ni igwita mbere yayo maabithaa a thirikari aria maratabarira mihang’o kuingata andu mutitu-ini wa Mau niguo mahungwo mahuri.


text:
Kameme FmKameme Fm News
Kamiti ya kibururi ya gutetera ihoto cia umundu KNCHR kuuga kuri na wongerereku wa kunyamario gwa ciana na atumia guku bururi-ini
Kamiti ya kibururi ya gutetera ihoto cia umundu KNCHR niyugite kuri na wongerereku munene wa kunyamario gwa ciana na atumia guku bururi-ini. Murugamiriri munene wa kamiti iyo Bernard Mogesa nioritie thirikari nene kunyitanira na thirikari cia kauntis kugathika mitaratara ya guteithiriria gutangikira aria maranyamario oro undu umwe ningi na kuhukia ciiko icio.
Nake kamishna wa kamiti iyo Shatikha Chivusia agatirithia bata wa kugacirio kwa njira cia kuhitana na ciiko ici cia kunyamaria atumia na ciana.


text:
Arigitani aria marigitaga mirimu ya matu,maniuru na mumero guku bururi ini nimarutite mukaana kuri andu aria mathikagiriria nyimbo na thauti ya iguru muno makiuga undu uyu no umarehere mathina makuigua.
Kuringana na muikariri giti wa gikundi kia arigitani aya Samuel Nyagah ,andu aria mehiriirie ni mbeu njithi aria maturagia indo cia guthikiriria nyimbo matũ akiuga uyu niugwati munene ungituma mage hinya wa kuigwa
Aritie uu ari Naikuru hindi ya kigomano kiria kirekinyitio nimakiria ma a njumbe magana matatu.


text:
Kameme FmKameme Fm News
Bodi ya kuramata na guthurima thinema guku bururi-ini kwambiriria mathomo ma gukumithia utambia wa thinema cia ura thoni
Bodi ya kuramata na guthurima thinema guku bururi-ini niyo Kenya Film and Classification Board, iri hamwe na ngwataniro na kanju ya ahunjia a ndini ya giithiramu ni mambiriirie mathomo magukumithia utambia wa thinema cia urathoni gatagati-ini ka mbeu njithi na makiria aria ni arumiriri a ndini ya giithiramu. Akiaria ari muthigiti-ini wa Masjid Swahina town ini ya Mombasa, murugamiriri munene wa Bodi iyo Ezekiel Mutua, ni oritie aciari magiie na wuigiririku kuri ciana ciao.
Handu-ini hake mwandiki munene wa Kanju ya ahunjia a ndini ya giithiramu CIPK Sheikh Mohammed Khalifa, augite ni megucerera madarasa matiganite niguo kuruta mathomo kuri mbeu njithi.


text:
Kameme FmKameme Fm News
Arutani a University cia muingi gutetera mugomo wao na kuuga nducogeirwo kiuteti
Arutani a University cia muingi aria mambikite mugomo nimeteteire makiuga matiracogerwo kiuteti. Makiaria mwena wa Naikuru matongoretio ni muikariri gĩtĩ wa kiama kiao kia UASU ruhonge rwa Egerton Fred Mwangangi, nimaugite o kiria maratetera ni nyongerera iria mekiraniire kirore na thirikari, na uguo mugomo wao ndubatie gukuruhanio na uteti wa bururi.
Oho arutani aya a University nimaugite niundu uri kiriga kuona University 5 nicihotete gukorwo ikiriha marihi macio riri iria ingi makiria ya mirongo 20 ing’athitie, na makerumia kĩni kwaga kuguagua.


text:
Kameme FmKameme Fm News
Ahuuri biacara 2 kuragwo ni ekinai mwena wa Langas, Eldoret
Borithi mwena Eldoret nimambikite uthuthuria kurumirira kuragwo kwa ahuuri biacara eeri a mwena wa Langas aria ni mundurume umwe na mutumia umwe na miiri yao guteywo miena itiganite gicigo-ini kiu.
OCPD wa Langas Wislon Abduba niaugite miitu iria iratabanirie ngero iyo irerikana irethaite na mucinga muthemba wa AK47 na akauga ni irahitanwo nayo kuona ikoretwo ikiagagia ahuri biacara na muingi wa Langas.
Miiri ya eeri acio ni itwarirwo mocari-ini ya thibitari ya Moi Teaching and Referral.


text:
WIYATHI WA MUKRISTIANO
Stock: 30
"Haria watho utuaga andu ngombo, witikio utuaga andu ciana na agai a Ngai." Ti kuingata muiritu mucii at tondu ni agia na ihu ria riko kungituma mundu atuwo muthingu. Ona ti kwaga kuiga ngui kana kwaga gukua "loan' kungituma mundu atuo muthingu. Ona ti kwnja nderu kana kwaga gukinda njuiri kungituma mundu atuo muthingu mbere ya maitho ma Ngai.
Ibuku riri ni ria guteithia muno Ari na Ariu a Ithe witu aria mendaga uhoro wa ma, ona ningi makiria arutwo a irathi cia T.E.E. Thiini wa ibuku riri ni tuonetio uria Paulo thiini wa Roho Mutheru ahotire guteithis Akristiano a Galatia kuuma ukombo-ini wa watho ota uria ithui angi Akristiano a matuku maya tutarii.
Categories
- New Products (63)
- Specials (63)
- Featured (63)
- Bestsellers (25)
- Swahili Books (10)
- Swahili - English Books (4)
- Lunyole Books (1)
- Dholuo Books (3)
- Greek Books (1)
- Kitharaka Languages (1)
- SABAOT BOOKS (1)
- Family Dynamics (5)
- Culture, Customs & Traditions (1)
- African History (2)
- World Politics (1)
- Luhyia Books (2)
- Marakwet Books (1)
- English Bibles (1)
- Kikuyu Books (15)
- Kikamba Books (1)
- Ekegusii Books (1)
- English Books (4)
- Kimaasai Books (1)
- Kimeru Books (1)
- Lubukusu Books (1)
- Kitaita Books (1)
- Kipookot Books (1)
- Kiturkana Books (1)
- Kiembu Books (1)
- Borana Books (1)
Manufacturers
Search
Cart Contents
Subtotal: $0.00
Sale Item


text:
Kameme FmKameme Fm NewsKameme News
Igoti inene gutanywo kuheana mwerekera wa ciira wa DCJ Mwilu kiumia giukite
Igoti inene nirikaheana mwerekera wa ciira uria ugumiire munini wa mucirithania munene Philomena Mwilu kiumia giukite.
Mucirithania Chacha Mwita ningi niagatuithania ihoya ria kwenda ciira ucio uthikiriro ni acirithania 3 tareki 17 mweri-ini uyu.
Mwilu uria ugumiirwo ni thitango cia ngukumio na uhuthiri muru wa wabici andikithitie ciira akienda thitango ciake irugamio, riri mutongoria wa thitango cia muingi Noordin Hajji arenda ciira ucio uthii nambere.


text:
Kameme FmKameme Fm News
Kiama kia ODM kuuga nigikwoera ikinya ngavana Okoth Obado ni kwagarara mutaratara wa kiama kiu
Kiama kia ODM kuuga nigikwoera ikinya ngavana Okoth Obado ni kwagarara mutaratara wa kiama kiu
Kiama kia ODM nikiugite nigikwoera ikinya ngavana wa Migori, Okoth Obado, ni kiria kiama kirauga ni Obado kwagarara mutaratara wakio wa democracy.
Uu ni thutha wa Obado kuuga kiama kia ODM ni gia koigi uterwo thutha wa kwamura minista wa tene Ochillo Ayacko, na kumuhe tigiti wa imwe kwa imwe wa kuhuranira giturwa gia seneta kaunti-ini iyo ya Migori, kurumirira gikuu gia seneta Ben Oluoch. Obado augite ndekuguoyohio ni mikaana ya kiama kiu kia ODM.


text:
Aciari a cukuru wa secondary wa Springs of Life mwena wa Ruiru umuthi nimatabanirie mururungano nginyagia cukuru-ini ucio makienda kumenya gitumi kinene kiria giatumire ciana ciao cia kirathi kia form 4 ciage kwandikithio gugeka kigeranio gia form four kiria kirathii nambere.
O maya magithiaga nambere mbura nene iria irathii nambere na guthandana niihotometie utwari wa maratathi ma igeranio cukuru-ini itiganite gicigo-ini kia umbunge gia Gatundu ya Rugongo.
Maya na mangi maingi na Wanjiku wa Waweru.


text:
Atongoria a arutwo macukuru-ini ma university nimonanitie kugirika na mugomo uria urathie na mbere wa arutani ao guothe bururi-ini makiuga mugomo uyu niutharararitie mutaratara wa mathomo na njira nene.
Makiaria guku mucii munene wa Nairobi atongoria aya nimonanitie kwaga gukenio ni uria mutaratara wa mathomo ukoretwo ugitabanio mwaka-ini uyu tauria mwandiki witu Ngugi Wa Gatua aratariria.
Atongoria a arutwo macukuru-ini ma university nimonanitie kugirika na mugomo uria urathie na mbere wa arutani ao guothe bururi-ini makiuga mugomo uyu niutharararitie mutaratara wa mathomo na njira nene.


text:
Mutongoria wa bururi Uhuru Kenyatta niateaniirie uhoro ati kuri na njatukano thiini wa kiama kia Jubilee ta muhuhu utari kiene. President aritie uu riria egutirihaga iceera riake ria ciumia igiri mwena wa Gicua-ini kuria akoretwo agithurima mitaratara itiganite ya uthii wa nambere undu umwe na gutabania micemanio itiganite.
President aritie uu thutha wa riboti nyumba-ini cia mohoro gutangatha kuri na njatukano gatagati wake na munini wake undu uria uthiite nambere kumenererio ni atongoria matiganite kiama-ini kia Jubilee.


text:
Iria ria Lake Victoria nirimwe rigumiirwo ni mareru kana riia riria rikuraga iria-ini na ataramu a maria maturigiciirie manaruta mukaana angikorwo riia riri ritiguthaitirwo riahota kuhukia iria riu riria rikoragwo ari uteithio munene hari kuhe ategi a thamaki wira o undu umwe na ugendi.
No riu, kwahota gukorwo na kihonia gia kunina riia riri kuria gikundi kimwe kuuma Yala kaunti-ini ya Siaya kiragetha riia riu nigwo guthondeka maguta ma Bioethanol maria mariihuthika hari kuruga na ta maguta ma tawa.


text:
Kameme FmKameme Fm News
President Kenyatta gutuma ndumiriri cia macakaya kuri nyumba cia arutwo kenda aria makuire mutino-ini wa barabara,Mwingi
President Kenyatta gutuma ndumiriri cia macakaya kuri nyumba cia arutwo kenda aria makuire mutino-ini wa barabara,Mwingi
Mutongoria wa bururi Uhuru Kenyatta niatumite ndumiriri cia macakaya kuri nyumba cia arutwo kenda aria makuire mutino-ini wa mbathi mwena wa Mwingi utuku wa gukua umuthi.
President acakaite ikuo icio akiuga ni kieha kwona ciana nini igikua oro uguo itari na mahitia na endera ciana 28 iria igurarire kuhona kwa na ihenya.
Ciana icio cia St Gabriel Academy Mwingi itungirwo ni mutino ikiuma iceera Mombasa kuria mbathi yao iguthanire na turera oriri megutigitie kiromita nini makinye mucii Mwingi.
Muthikabu wa kanitha wa gatoreki diocese ya Nyeri ,Anthony Muheria, uria nowe urugamiriire kanitha cia gatoreki Kitui niacakaite mutino ucio.


text:
Kameme FmKameme Fm News
President Uhuru Kenyatta kuuria akenya guikarania na urumwe
Mutongoria wa bururi Uhuru Kenyatta ni oritie Akenya guikarania na urumwe gutekumakania kuuria mundu aumite kana aranyita mbaru mwahu uriku wa giuteti.
Akiaria hindi ya kuhe ngoga gikundi kia mbeu njithi rungu rwa Presidential Award Scheme, Uhuru ni augire ihinda ria uteti ni rithiru na ni ihinda ria Akenya kunyitana na gukuria bururi.
Ihinda-ini o riu Uhuru ni oritie mbeu njithi gwikirira taranda iria mundu ari nacio akiuga thirikari ni iranyita mbaru gukuria kwa iheo mwanya mwanya.


text:
Kurumirira mugaa munene uria ugumiire icigo itiganite na muno gucungiriria hathara nene kuri arithia a mahiu, riu arithia a mahiu kuuma kaunti inya iria ni mandera Marsabit, Isolo, Turkana na Tanariver nimekugunika na mubango wa insurance ya mahiu mao uria uthunduritwo ni thirikari unyitanirini na ruhonge rwa guthaitira mahiu rwa ilri na kambuni ya insurance ya Takaful.
Insurance io igukorwo ikirugamirira marihi ma ma hathara iria mangithii ni mahiu mao gukua kana kwaga irio ciakuigana cia mahiu mao.


text:
Ndi nama mwiroreri wa Kameme TV, ndwagite gukorwo uri thiinie wa group imwe kana igiri cia Whatsapp. Ona thengia ya group ici gukorwo igiukirirwo hari gutabia rumena gatagati ka nduririri itiganite, citiagite wega wacio tauria turakurana na gikundi kimwe kia arimi kuuma Naikuru kiitaga Nakuru Farmer.
Ni gikundi kia arimi mahinga 250 aria manyitanite kuuma kona ciothe cia kaunti ya Naikuru niguo guthomithania megii urimi undu umwe na kwendia indo ciao kuhitukira gikundi giki.
Mwandiki witu Ngina wa Wandurwa ni araniirie na arimi aya na kuharirira riboti ino.


text:
Kameme FmKameme Fm News
Muthikabu Cornelius Korir akahurukio muthi wa Jumamothi kanitha-ini wa St John’s Sacred Heart Cathedral,Eldoret
Uria urari Muthikabu wa kanitha wa gatoleki Dioceses ya Eldoret Cornelius Korir akahurukio muthenya wa Jumamothi yukite tareki 11. Kuringana na family ya Muthikabu Korir, agathikwo kanitha-ini wa Eldoret na ati nimararutithania wiira na kanitha wa gatoreki gutigirira mutigairi niaheo gitio kiria kiagiriire.
Muthikabu Korir arari muhari-ini wa mbere kwiguithania andu na kugacirithia urumwe.
Muthikabu munene wa kanitha wa Gatoreki kaunti-ini ya Nyeri Anthony Muheria, aniatumire ndumiriri yake ya macakaya.


text:
Kameme FmKameme Fm NewsKameme News
Kiama kia arigitani a gikiro kia manathi kwendekithia uthuthuria wigii ikuu cia ciana thibitari-ini wa Pumwani utabanio naiyu naiyu
Kiama kia arigitani a gikiro kia manathi bururi-ini, KNUN nikiendekithitie uthuthuria wa naihenya gutabanio niguo kumenyeke gitumi gia ciana makiria ma ikumi gukua thibitari-ini ya Pumwani guku mucii wa Nairobi.
Kuhitukira mwandiki munene wa kaima kiao Seth Panyako kiama giki kiugite no muhaka uria ugukorwo akinyitikana na gukuruhanio na ikuu icio atacukirio makinya ma kiwatho gutekumakania arutaga wira uriku thibitari-ini iyo.
Ona kuhana o uguo Panyako niamenererie ngavana wa guku mucii wa Nairobi Mike Mbuvi Sonko nigutigithia atongoria a thibitari iyo wira atambite gwika uthuthuria mbara nginyo.


text:
Minista wa githomo Amina Mohammed niakanjite mathomo maria arutwo mathomaga mbere ya thaa igiri cia rucii-ini na thutha wa thaa kenda na nuthu cia hwai-ini thi-ini wa thukuru ciothe cia muthingi na thekondari iri cia thirikari kana andu kiumbe undu uyu uri njira ya kunina ithagathago mathukuru-ini.
Ihinda-ini o riu, Amina ari mbere ya kamiti ya mbunge igii githomo agitemania riboti ya muthia igii Moi Girls, niaugite riboti cia maumirira ma uhahami thukuru-ini ucio cionanitie kwari na uhahami na orio niaugite miaki na ithagathago mathukuru-ini icungiriirio ni maundu matiganite.
Wangui wa Muiruri ari na uhoro makiria.


text:
Meru FmMeru Fm Business
Ataramu kuuga Raila Odinga akorirua kinya ni ithurano bia urais biria akwenda bithithua mbere ya mieri ithatu
Mutongeria wa ngwataniro ya NASA Raila Odinga kinya akorirua ni ithurano bia Rais biria akwenda bithithua mbere ya mieri ithatu ithira.
Jau ni kuringana na ataramu ba mantu jegie watho baria bakuuga tiga korti aki yumba kugita ithurano biu bicokerwa ria jathatu na kinyayo tiga ireteri ukuuji bwa kwonania kura iu itaringwa bwega.
O kagitene kau ngwataniro ya NASA iriuga niyambiritie mutaratara jwa kwandikithia rwang’i rwa kurega kwathwa ni thirikari rwa National Resistance Movement NRM.


text:
Kameme FmKameme Fm News
Kigomano kia utamburukia wa maahinya gutabanio kaunti-ini ya Kakamega gatagati ga tariki 23 nginya tariki 27 mweri wa Kana
Kigomano kia mwaka uyu kia utamburukia wa maahinya gigatabanio kaunti-ini ya Kakamega, gatagati ga tariki 23 nginya tariki 27 mweri wa Kana.
Kigomano kiu gikarongoreria muno Ugima wa mwiri, urimi, wonjoria na uthondeki wa indo, ni guo kugaciria kwa utamburukia wa mahinya kaunti-ini.
Munini wa muikariri giti wa kanju ya mangavana Ann Waiguru niwe uraaniriire uguo,akiruguria mutambo wa website uria ukahuthika kwiyandikithia kigomano-ini kiu.
Mwena-ini wake Seneta wa Murang’a Irungu Kangata augite seneta othe ni makanyita itemi kigomano-ini kiu mugaru na igomano cia hau kabere.


text:
Kameme FmKameme Fm NewsKameme News
Cukuru ngurani mwena wa Eastern kurutirwo mukana mururu wigii uici wa igeranio cia gibururi
Murugamiriri wa thirikari nene gitaru-ini kia Eastern Wycliffe Ogallo niahete mukana arugamiriri a cukuru ithano iria kurerikana ciri na njama ya gwikuruhania na wuici wa igeranio cia gibururi.
Ogallo augite nimagathikite mitaratara igwete mworoto-ini wa gutigirira gutiri murutwo ona umwe ugwikuruhania na uici wa igeranio.
Oho niaugite nimarikitie kwamukira riboti ati kwina arutani amwe a macukuru makoretwo magiitia aciari mbeca na kumera ni cia kugura kigeranio niguo ciana cikahituka kigeranio-ini.


text:
Kameme FmKameme Fm News
Minister wa migunda Farida Karoney kuurio anyitanire na kambuni cia uguri na wendia wa migunda
Minister wa migunda Farida Karoney ni oritio kunyitanira na kambuni cia uguri na wendia wa migunda,niguo Akenya mahotage kwigwatira title cia migunda na ihenya ota uria kwa hotekeka.
Akiaria hindi ya kuheana title itanyihiire 400 kuri amemba mwena wa Naikuru na Lanet, murugamiriri munene wa kambuni ya Urithi Co-operative Society,Samuel Maina,augite ni kuri gakundi kanini ka andu aria marituhagia mihang’o ya uheani wa title marongoreirie kwiguna o kiumbe na ni magiriire kung’ethanirwo nao.
Maina ni agathiririe thirikari ya kaunti ya Naikuru akiuga ni iranyitiriira onjoria na gikiro kinene niguo kuguna muingi.
Oho akongerera kuga kambuni cia wendi mwega cinginyitwo mbaru no ihote gutangikira muingi akiuga riu ni mahotete kuheana title makiria ma 6,500.


text:
Andiki eeri a mohoro a ngathiti ya People Daily nimathiitwo gugekinyia mbere ya kamiti ya mbunge ya kumurika mahinya na mitugo kana ga kiumia giukite gutariria makiria riboti iria marandikite muthenya wa ira na umuthi iria cionanitie mbunge ta gitumiro na ngurunga ya uici na ungumania.
Uhoro uyu ukinyaniirio ni spika Justin Muturi thutha wa mateta kuuma kuri ambunge makiuga riboti icio niiramathukiria ritwa na kumahaka ndoro ta andu akoroku.
No onakuri uguo Spika Muturi niathite eeri acio maheo mweke wa gwitetera mbere ya gutuirwo ciira.
Mwaura wa Gunya ni mwandiki witu.


text:
Mumbunge wa Kilifi north Owen Baya niandikire mutongoria wa ODM Raila Odinga akienda John Mbadi ahagurwo kuuma giturwa-ini giake ta mutongoria wa aria anini mbunge-ini akiuga Mbadi ndari na wuigiririki wa gutongoria mwena wa mung’ethaniro mbunge-ini.
Irua riri riukite thiku nini thutha wa ndugamano iria yeyumiririe mbunge-ini kiumia kihituku gatagati ka ambunge aria mari na mirugamo ngurani igii watho wa kigina wa mwaka uyu na uria wacokire kuhitukio ni mbunge na njira ikiriga igitiga ambunge amwe makihihia ta munyi na marakara ma kuiywo maiyo.


text:
Ihinda ria uteti niithiru na riu ni handu-ini ha atongoria othe kurutira muingi wa bururi wira. Uuge uyu urekereirio ni munini wa mutongoria wa bururi William Ruto ari kaunti-ini ya Tharaka Nithi agithitanga atongoria othe gutiganiria uteti kwa ihinda riri na kunyitanira hari gukinyaniria itugi inya cia uthii wa nambere kuri akenya.
Uuge uyu wa Ruto ugiuka thutha wa maundu kwoneka mahorerete kambi-ini ya Jubilee kurumirira guthingwo kwa miatuka iria irambitie kwoneka kiama-ini, umuthi atongoria mwena uyu makiambika ndereti njeru makiria igii uteti wa mwaka wa 2022 othe makihurira ndebe seneta Kithure Kindiki gugatuika munini wa Ruto githurano-ini kiu.


text:
Kameme FmKameme Fm News
Gikundi gia kurumbuiya ihooto cia ciama cia uteti guthura andu 7 a gutigirira bururi wina wuiguano
Gikundi gia kurumbuiya ihooto cia ciama cia uteti CMD nigithundurite kamiti ya andu mugwanja iria igukorwo itigongoria hari gutigirira bururi wa Kenya niwagia na wuiguwano.
Muikariri giti wa kamiti iyo Omingo Magara augite matacukitie ikinya riu thutha wa kuona kwina akenya magayukanite na njira nene. Ihinda-ini oro riu Magara nioritie mutongoria wa bururi na munini wake makuruhanie akenya othe riria meguthundura ndundu ya aminista.


text:
Kameme FmKameme Fm News
Mundurume umwe wa ndini ya Akurinu kuhiuria muingi wa ituura ria Muri Farm makiri ma mbeca
Muingi wa ituura ria Muri Farm riria ri mwena wa Makuyu gicigo-ini kia umbunge kia Maragua nimakaiire borithi guikia ngono mundurume umwe uria ni murumiriri wa ndini ya Akurinu, uria witharite na mbeca kuuma kuri aciari matiganite iria ametitie akimera niciakuhakana niguo ciana ciao cioywo wira wa borithi mwena wa Kiganjo kaunti-ini ya Nyeri.
Muingi ucio ningi no ugite ati mundurume ucio uria ukomborete nyumba ituura-ini riu aroimite ituura-ini ria Kwa-Vii mwena wa Kirinyaga, na ati hau kabere no eriga gwithara na mbeca shs 5,000 iria ahetwo ni akiristiano a ituura riu akagure mucere hindi kwari na harambee ya kanitha no agikomba mucere kuuma kuri arimi mwena ucio wa Kirinyaga na macokire kugira mbeca icio.
Mutumia umwe ni ahiuritio shs 56,000 iria amunete iri cia anake ake eeri atanyite ni mekwandikwo wira wa borithi.
Na turi o ndeto ino, mutumia kuuma kuu Muri Farm atariirie ati mundurume ucio ningi ni ombite mwari uria athiite nake kundu gutoikaine.
Kurerikana ati mundurume ucio kwao gutikurikanite niku na akoretwo agithamathama ita njira ya kuhura cenga muingi na borithi niguo kuhitha migendere yake.


text:
Kameme FmKameme Fm News
Ngavana Wycliffe Oparanya kuhinyiriiria thirikari nene irekereria kigina
Tabarira cia uthii wanambere thirikari-ini cia kaunti nyingi bururi-ini ni irugamite kuumana na gucerithirio gwa kigina gia thirikari cia kaunti ni ruhonge rwa kigina bururi-ini.
Ngavana wa kaunti ya Kakamega Wycliffe Oparanya augite kwa ihinda ria mieri 4 makoretwo makihura thimu na kwandikira ruhonge rwa kigina maruwa niguo kigina kiu kirekererio na kinyanagia na riu gitiri kirarekererio.
Oparanya ni ahinyiriirie thirikari nene gwitikira kurekereria kigina kiu amu nginya mabengi nomakorwo makimataha kuumana na mathiri maria moete.


text:
Mutongoria wa bururi Uhuru Kenyatta niathingatite ruhonge rwa ucirithania bururi-ini gwika mituki na gutuithania maciira maingi megii ngukumio na maria mandikithitio igoti-ini.
Kenyatta aritie uu thingira-ini wa iregi guku Nairobi agicokia ciuria cia muingi kuhitukira nenda cia ukinyaniria agithing’iriria murugamo wake wa kuhurana na ciiko cia ngukumio kaimana.
Oho mutongoria wa bururi nieraniire guthondeka mawira makiria wa mirioni 6.5 kwa ihinda ria miaka itano yukite wona aiyukia utongoria wa bururi itina ria keri, hamwe na guthii nambere gutabania mibango ya ukuria wa bururi.


text:
Kameme FmKameme Fm News
Mwiri wa mutigairi minista Joseph Nkaissery gutanywo guikwo post mortem umuthi
Oriri ataramu a guthinja miiri matanyitwo kwambiriria uthuria wa gukurana kiria kiracungiriirie gikuu kia uria urari minister wa ugitiri wa thiini mutigairi Gen Joseph Nkaisery muthenya wa umuthi, thirikari ni yamurite kamiti iria igutabariira mathiko make. Kamiti iyo iria ikurutithania wira kwa hakuhi na family ya mutigairi, igutongorio ni minister wa ugima wa mwiri Cleopha Mailu. Ihinda-ini oriu family iyo ni yamurite uria urari muteithiriria wa hakuhi wa mutigairi Nkaiserry niwe Saitoti Ole Maika ta mwaria wao. Aria marekinyitie igongona-ini ria mahoya muthenya wa ira nimaratariirie kimako kiao kumana na gikuu kiu.


text:
Kameme FmKameme Fm News
Aria makoragwo na mawathe kaunti-ini ya Nyandarua gucakaya namba nini ya arugamiriri ao mbunge-ini iyo
Aikari aria makoragwo magumiirwo ni mawathe ngurani kaunti-ini ya Nyandarua, no mathiite nambere gucakaya namba nini ya arugamiriri ao aria mamuritwo mbunge-ini ya kaunti-ini iyo.
Kuhitukira ndumiriri iria ithometwo ni muikariri giti wao niwe Simon Wanjeru, maugite wamurani wa ajumbe uria wekirwo gucagura ajumbe aria mena mawathe ndwarumiriire njira ya kihoto na waragania. Indi ona kuri uguo nimatariirie mwihoko wao makiuga Seneta Wa Nyandarua niwe Mwangi Wa Githiomi, niameriire gutigirira kihoto kiao nigiathingatwo.


text:
Ngabana wa Wajir gute giturwa giake thutha wa cira
Ngabana Mohammed Abdi Mohamud wa Wajir,niwe ngabana wa mbere gute giturua giake kuhitukira ciira wa kuregana na uhootani wake thuutha wa igooti inene gukanja uhootani wake.
Uria waari ngabana gicigoini kiu Ahmed Abdullahi, niwe waathiite igootini akiuga ngabana ucio ndakinyaniirie gikiro gia githoomo gia gutungata wabici ya ngabana.
Abdullahi noaugite githuurano kiu nikiaagumiirwo ni mahitia maingi ma ithuurano.
Igooti inene riu niriuritie githuurano kieru kia ungabana gitabanio gicigoini kiu.


text:
Kameme FmKameme Fm News
Muthikabu wa kanitha wa gatoreki mwena wa Eldoret Cornellius Korir gukua
Muthikabu wa kanitha wa gatoreki diocese ya Eldoret Cornelius Korir niakuite. Muthikabu Korir akuite akiamukira urigitani thibitari-ini ya Moi Teaching and Referral Eldoret ari na ukuru wa miaka 67. Atungatite kanitha-ini kwa ihinda ria miaka 34.
Muthikabu Korir akoretwo muhari-ini wa mbere kuhunjia thayu na urumwe wa kibururi mahinda-ini mothe. Ica-ini ikuhi akiaria na metha itu ya mohoro Eldoret nieriga kumenereria ikinya ria Raila odinga gwitia mirurungano thutha wa kwiyeheria githurano-ini.
The late Eldoret catholic bishop, Cornellius Korir dies at the age of 67 years in Moi Teaching and Referral hospital today 30.10.2017


text:
Kameme FmKameme Fm NewsKameme News
Arigitani thibitari-ini ya Pumwani kuuria thirikari ya Nairobi itangikire mihinga itiganite
Aruti wira ohamwe na arigitani thibitari-ini ya Pumwani, nimoritie thirikari ya kaunti ya Nairobi gutangikira mihinga ngurani niguo kugacirithia utungata, makiuga ati mihinga iyo niyo icungiriirie githagathago kia ica ikuhi kuria miiri ya ciana 11 irahithukirio makoto-ini.
Matongoretio ni DR. Alvin Namasi, marauga ona thengia ya thibitari iyo gutangikira makiria ma atumia hindi ya kuheyo ciana omuthenya, nikurabatarania unyitaniri gatagati ga thirikari ya kaunti na thibitari iyo hari kurumbuiya mirutire ya wiira.
Muhatikano wa arwaru, waagi wa theatre cia kuigana, mocari na ukunderu wa aruti wiira nimamwe ma maundu maria marahoya matangirwo.
Oho mandagitari aya nimoritie thirikari kurumbuiya aruti a wiira thibitari-ini ino kuona nigukoretwo na muthutukanio wigii marihi.


text:
Kameme FmKameme Fm NewsKameme News
Mundurume umwe guthitangwo na mahitia ma kwendia migunda na njira ya ngungo Ruiru
Mundurume umwe niarakinyirio igoti ria Kiambu agumiirwo ni mahitia ma kuoya mbeca cia kwendia migunda itatu na njira ya ngungo mwena wa Ruiru.
Justus Muindi Mue aragumiirwo ni thitango ithathatu cia kuhenia Sarah Wairimu Ndirangu mari na ciana ciake ithatu iria ni hamwe na Catherine Wangechi, akimerira kumahe title cia cieya ithatu thutha wa kwamukira muigana wa ciringi mirioni ithano kuri tareki 3 mweri wa keri mwaka muthiru.
Mbere ya mucirithania wa Kiambu Justus Kituku, mwikuiro niareganire na thitango icio na kurekererio na mbondi ya ciringi ngiri magana meri, na ciira uyu ukagwetwo ringi tareki 19 mweri-ini uyu wa ikumi.


text:
Kameme FmKameme Fm News
Gikundi kia GEMA kuuma Gicua-ini gukaira President Uhuru maheo mawira thirikari-ini
Gikundu kia GEMA kuuma Gicua-ini makiria kaunti ya Mombasa nimakaire mutongoria wa bururi Uhuru Kenyatta na munini wake William Ruto makorwo makiheo mawira thirikari-ini.
Makiaria mari kaunti-ni ya Mombasa matongoretio ni mwandiki wa gikundi kiu Peter Gichamba na mutabania wa mibango gikundi-ini kiu Evans Murungaru maugite ati aikari aingi mwena ucio nimehotaniire kuiyukia mawira macio.
Ningi oho nimathiite nambere na kuuga nimakoretwo marugamiriire kiama kia Jubilee makiria mwena wa Gicua-ini ona thengia wa nditimurano nene ya kiuteti mwena ucio.


text:
Kameme FmKameme Fm News
Mumbunge Ndindi Nyoro gutugiria CS Fred Matiang’i nikurekereria maumirira ma KCSE tene
Mumbunge wa Kiharu Ndindi Nyoro niatugiritie minista wa githomo Dr Fred Matiang’i ni kurekereria maumirira ma kigerio gia KCSE tene, akiuga undu ucio niuguteithia aciari gwibanga. Ndindi augite Matiang’i niatuikite kionereria gia kiyo hari uruti wira wa muingi, undu uria ni mugaru na mikire ya maundu hau kabere.
Ihinda-ini o riu Ndindi uria utugiritie arutwo aria mekite wega nioritie aria matanemathira grade ciina riri kwaga gukua ngoro na ithenya riu mahimbirie kothi ngurani iria ingimateithia muturire-ini.


text:
Kameme FmKameme Fm News
Akenya kuruta mawoni ngurani megii mbunge guteyaniria riboti ya cukari uria urerikana wina thumu
Thiku imwe tu kuuma mbunge ya gibururi yateyaniirie riboti kamiti ya hamwe iria irathuthuragia ciigii cukari uria urerikana wina thumu, Akenya nimarutite mawoni ngurani megii itacukia riu. Makiria na njira ya mwanya na metha itu ya mohooro, amwe nimaranyita mbaru itacukia ria mbunge makiuga riboti ya Kanini Kega, ndirari na uhoro cararuku kana cukari wina thumu. Angi maugite ati riboti iyo ndirari na waragania niamu nirahumbagira maundu matiganite megemainie cukari ucio.
Gukiri uguo Akenya mario na hahu, kuria riu maroria thirikari kwaga guteyaniria uthuthuria ucio, niguo akenya makorwo na uuma wa ndeto kana cukuari uria ukinyiire thoko ngurani cia bururi ni wa gikiro kiagiriru kana caa.


text:
Kameme FmKameme Fm News
Eng. Jared Omondi Otieno ni aramurirwo ta murugamiriri munene wa ihinda wa KPLC
Eng. Jared Omondi Otieno ni aramurirwo ta murugamiriri munene wa ihinda wa KPLC
Eng. Jared Omondi Otieno niamuritwo ta murugamiriri munene wa ihinda wa kambuni ya thitima KPLC, kurumirira guikio ngono na guthitangwo gwa anene a kambuni iyo aria ni hamwe na murugamiriri munene Ken Tarus.
Minista wa mahinya Charles Keter niwe uraniriire mogaruruku maya manini na aramura anene angi 12 aria mekuiyukia mathenya ma anene aria mang’etheirwo ni ciira wa ngukumio igoti-ini.
Anene acio othe mekurugamiriira kambuni iyo kwa ihinda ria mieri 3.
Oho Keter niamenereirie njira iria anene acio a KPLC maraikirio ngono muthia-ini wa kiumia akiuga borithi matinahuthira njira njagiriru.


text:
Kameme FmKameme Fm News
Ngavana Lee Kinyanjui kuuria mwena wa mung’ethaniro utie watho
Ngavana wa Naikuru Lee Kinyanjui nioritie mwena wa mung’ethaniro gutia nginyo cia watho wa bururi, ta uria Jubilee ikoretwo igithingata gatiba.
Akiaria kanitha-ini wa gatoreki wa St Xavier mwena wa Naivasha hindi ya mahoya ma thayu, Kinyanjui augite nonginya thirikari irugame na kihooto na itigirire mung’ethaniro ndukuongithio kireru ukigeria gwithinikiriria wathani-ini mugaru na watho.
Uuge wake ukanyitwo mbaru ni munini wa spika wa bunge Moses Cheboi na mumbunge wa Naivasha Jane Kihara aria o nao marekinyitie, kuria maratitirithirie bata wa nduriri ciothe guikarania na thayu na urumwe.


text:
Njeri Wa Martin
Njitagwo Njeri wa Martin.
Guciarwo na kurerwo ni ituura ria Gaitega, Murang’a County. Githoomo giakwa kia muthingi ni gia Gaitega primary, ngicoka ngithii Kahuhia Girls o kuu Murang’a. Ni ndacokire guthomera Egerton University na riu ndi murutwo thiini wa Moi university ngirikiririia Masters ya communication and Journalism.
Ninyendete muno umemerekia na muno ngiumiriria andu kwiitikia na kwihoka Ngai.
RURUMUKA SYNOPSIS
O muthenya wa mwambiririo nginya gatano ithaa ria thaa mugwanja nitucemanagia tabarira-ini ya Rurumuka.
Tabarira ino ya Rurumuka ni ya gukorwo tugithoma kiugo kia Ngai na tukomaniriria turi hamwe niguo tukahota guthii nambere na muturire.


text:
Kameme FmKameme Fm News
Mutumia wa Nkaissery guteng’erio thibitari thutha wake kugumirwo ni murimu wa guteng’era thakame
Mutumia wa Nkaissery, niwe Hellen Nkaissery, niatwarirwo thibitari-ini ya Nairobi hospital thutha wake kugumirwo ni murimu wa gutenge’ra thakame kana high blood pressure. Agikira uhoro ucio mukonde mubunge wa Kajiado Central Elijah Memusi augire Hellen Nkaissery agumiirwo ni thina ucio thutha wake kuigua uhoro wa gikuu kia muthuri wake.
Mwena-ini wake muikariri giti wa kiama kia Jubilee Raphael Tuju niathingatire akenya mahoere family ya Nkaissery na makiria mutumia wake na oho oria muingi wa bururi uthingate thayu.


text:
Kameme FmKameme Fm News
Akristiano gutabania igongona ria mwanya umuthi guothe bururi-ini
Akristiano guothe bururi-ini nimagomanire makanitha-ini matiganite igongona-ini ria mwanya mathaa manini mbere ya gukuingira guciarwo kwa muhonokia umuthi thaa thita cia utuku. Akristiano nimahinyiriiro kuhuthira mahinda maya kuririkana aria matari o undu umwe na kuhimbiria rwendo na urumwe.
Atungatiri maugite ihinda riri etikia magiriire kugayana wendo na gikeno na kuhunjia thayu.Nao etikia nimoritie akiristiano ari angi gwithema na miago ya thii na uguo kugia na migendere iragocithia ngai undu umwe na guteithiriria aria matehotete muturire-ini.


text:
Atongoria matiganite kuuma gicua-ini matongoretio ni ngavana wa Kwale Salim Mvurya na minister wa ugendi Najib Balala nimanyururitie ritana ria ngwataniro ya NASA ria kwenda gicigo kiu kwiyehura kuuma kwi bururi wa Kenya.
Atongoria acio maugite ritana riri riumanite na ngavana Joho na Kingi gukorwo makienda o kuhunia nda ciao no tigutungatira muingi.
Ndeto ino igikindirwo ni atongoria matiganite a makanitha aria mareganite na ritana riu na oho kunyururia ritana ria arumiriri a NASA kuurio mangathirie motungata na indo cia kambuni itiganite.


text:
Atongoria a kaunti ya Nyeri nimareganite na murugamo wa WARMA wa kuuga nimegukorwo magikira meter cia maai micini-ini iria ikoragwo itegete maai kuuma njuui iria ikoragwo mutitu-ini wa Mt.Kenya.
Kuringana na mubunge wa Mathira Rigathi Gachagua o meta atongoria a kaunti ino megukorwo makiregana na ikinya riri na murugamo umwe kuona muingi niguo weikiriire maai maya na gutiri itemi thirikari yanyitire hari mihang’o ino na uguo matiagiriirwo kuriha ona ndururu.
Nungari wa Kamau na riboti ino makiria.


text:
Delivery to 24 countries is now much cheaper. Click here to learn about new shipping fees to your country.
Ũngĩkorwo nĩũkwenda gũtũnyita, iyũria bomu ĩno ya wembucaiti na ũhihinye kĩbungo ‘tũma’. Nĩtũgũkwarĩria na ihenya ota ũrĩa kwahoteka. (Mũno mathaa 48 matathirĩte, no rĩmwe no haikare kinya mĩthenya 7-30, mũno ũngĩtwandĩkĩra na rũthiomi rũngĩ tiga Gĩthũngũ, Gĩ Corobaki kana Gĩ Ceki). Igua wĩna wĩyathi wa gũtũĩra ũrĩa ũreciria ũhoro wa wembucaiti itũ, indo citũ, wĩra witũ, kana ũndũ ũngĩ o wothe. Nĩ tũendaga kũigua mawoni maku.
Nĩguo hatikagĩe na mũhĩnga ũgĩtwandĩkĩra hũthĩra marĩtwa ma KĨRATINI ma mĩmera. Nĩ wega.


text:
Kameme FmKameme Fm News
Pastor Ng’ang’a kugumirwo ni mathina makiria
Mathiina maria magumiire Apostle James Maina Ng’ang’a wa Neno Evangelism Centre nomarathie na mbere guthegea, thutha wa ciira ungi uria areerikana ati niaguthire mwanake ungi na ngari mwaka-ini wa 2012, gucokereria thiini wa ciumia igiri ciukite. Ithe wa mwanake ucio uria waguthirwo, niwe Pastor Kamau Gathee niaugite niathagathagite aira mekirire mukonde muriu aguthirwo ni ngari ya Nganga. Uyu ni ciira wa keeri thutha wa uyu wa ica ikuhi, uria wacungiriirie gikuu kia Mercy Njeri.


text:
Kameme FmKameme Fm News
Kamitĩ ya EACC kwagĩra kĩene rĩendekithia rĩa borithi gũthuthuragia na gũthitanga arĩa makuruhanio na ciĩko cia ngukumio
Kamiti ya kuhurana na ngukumio bururi-ini EACC niyaagire kiene riendekithia ria maabitha a borithi gukorwo nio marithuthuragia na guthitanga andu aria makuruhanitio na ciiko cia ngukumio.
Munini wa muikariri giti wa kamiti iyo Sophia Lepuchirit arauga borithi matingihokerwo kuhurana na ungumania amu nio makoragwo magumiirwo makiria ni ciiko cia ngukumio. Gukiri uguo riu akauga kamiti iyo ya EACC ibatie kuheo mweke wa kuruta wira wayo hatari kuingirirwo.
Agitetera kamiti iyo Sophia augire kamiti iyo ya EACC ni ihotete kuiyukia indo cia makiria ma ciringi bilioni inyanya na ekuirwo ngurani magakinyio igoti-ini magikuruhanio na ungumania.


text:
Kameme FmKameme Fm News
Mucirithania David Maraga gukinyiriria ruhonge rwa ucirithania niruranyita mbaru mbara ya kuhitana na ngukumio
Mucirithania munene David Maraga niakinyiriirie kuuga ati ruhonge rwa ucirithania niruranyita mbaru mbara iria irathii nambere ya kuhitana na ngukumio. Maraga augite akorwo ungumania nouthii nambere na kuongerereka bururu-ini utonga wa bururi ugukorwo uri hatika-ini na uguo bata wa acirithania gukorwo mari na mituki gutuithania macira megie ungumania.
Ona kuhana oro uguo Maraga niarutite mukaana kuri honge cia uthuthuria iria itwaraga maciira macio igoti-ini, akiuga no muhaka makorwo na wuira muiganu wiigie ekuirwo amu ruhonge rwa ucirithania rutigwitikira kuhakwo ndoro.


text:
Kameme FmKameme Fm News
Igeranio cia KCSE gutwarwo mathukuru-ini na ndege kuria ngari iraremerera niundu wa mbura
Gutiri handu mihang’o ya kigeranio gia KCSE igutharara, kuumana na mbura nene iria ithiite nambere guthandana. Uu ni kuringana na muikariri giti wa kanju ya igeranio Prof. George Magoha uria ugite kigeranio kiratwarwo na ndege ya kibiririki kuria ngari iraremerera. Magoha ekwaragia mwena wa Murang’a, kuria eguthiite kunyabara mihang’o iyo ya githurano.
Oho ningi Magoha nioririe ateti kuhe arutwo mweke wa kurikia kigeranio matekwagagio kiuteti, niguo mombe muthingi mwega wa ruciu.


text:
Kameme FmKameme Fm News
Ngavana wa Nyeri Mutahi Kahiga kuuga ni maiguithaniirie na manathi gucokereria wira
Ngavana wa kaunti-ini ino Mutahi Kahiga niareganite na uhoro ati ni kuri na arigitani a gikiro kia manathi maigite miiro yao thii akiuga nimaiguthaniirie na manathi gucokereria wira.
Mutahi augite mucara uria matarihite no wariria arigitani acio mari mugomo-ini no nimararuta wira hamwe na kanju ya mangavana gwethana na kihonia gia gutura. Muthenya wa ira kurerikanaga arigitani amwe nimarambiririe kugomera wira wao mwena ucio.
Kahiga aritie uu ari mwena wa Belleview Kieni akiruguria tabaririra ya maai.


text:
Ciana cia ndigwa mwena wa Solai kwamukira uteithio githomo-ini kiao
Ciana 22 cia ndigwa iria aciari ao makuire kurumirira mutino wa Patel dam mwena wa Solai kaunti-ini ya Naikuru, nimekwamukira uteithio hari mathomo mao kuuma gikundi kia Hands of Mercy Foundation and Missionaries. Ciana ici iria ni ikumi na igiri a secondary, na ikumi a thukuru cia muthingi maumite family itari na uhoti na nimamukiritwo …
The post Ciana cia ndigwa mwena wa Solai kwamukira uteithio githomo-ini kiao appeared first on Mediamax Network Limited....
Published By: k24tv. - Monday, 11 June
- Older News
- Kaunti ya Narok kwamukira ndawa cia mamirioni ma mbeca k24tv. (Yesterday) - Thirikari ya kaunti ya Narok nigunikite na ndawa cia makiria ma ciringi millioni 30 iria igukorwo igituarwo thiini wa mathibitari ngurani kaunti-ini ino. Akiamukira dawa ici ngavana wa kaunti ya...


text:
Kameme FmKameme Fm News
Arĩmi kauntĩ-inĩ ya Nyandarũa gũcakaya wagi wa fertilizer o rĩrĩ mbura ĩthiĩte na mbere kũringa thĩ
Ona thengia aya arimi kaunti-ini ya Nyandarua gukorwo mahaririririe migunda yao na mbura kuringa thii niguo mahande, Kimera kia mwaka uyu kiahota gucererwo thutha wa arimi acio kwaga fertilizer kwa ihinda riria riagiriire.
Makiaria tauni-ini ya Olkalou, maugite makoretwo magithii ruhonge-ini rwa kuiga irio nyumu na fertilizer NCPB, no makaga kugunika kuumana na gwikururia kwa aruti a wira a board iyo.


text:
Kameme FmKameme Fm News
Mundurume umwe kuhonoka gikuo ciarera thutha wa kurumio ni muingi
Mundurume umwe niahonokete gikuo ciarera thutha wa kuhobanirio akihahama kimwiri kaana ka miaka iriri gicagi-ini gia Kamukunji mwena wa Eldoret.
Ithe wa mwana ucio John Kirwa niaugite mwikuirwo na uria ni mundu marigainie aranyitire mwana ucio na kumutonyia mbembe-ini kuria aratabanirie giiko kiu kia magigi.
Riu mwana ucio ararigitirwo thibitari-ini ya Moi Teaching and Referral riri onake mwikuiro uria arathitirwo o thibitari-ni iyo thutha wa kurumio kiundutho ni muingi uria umenereirie giiko kiu giake.